open-index/open-wikipedia-markdown huggingface dataset:
ఇమేజ్ ఎడిటింగ్

**ఇమేజ్ ఎడిటింగ్**

## ఉపకరణాలు
**మృదులాంతకం లేక సాఫ్టువేరు** (Software)
* అడోబ్ ఫోటోషాప్ (Adobe Photoshop)
* ఫోటో పెయింట్ (Corel Photo-Paint)
* పెయింట్ షాప్ ప్రొ (Paint Shop Pro)
* పెయింట్.నెట్ (Paint.NET)
* గింప్ (GIMP)
**హార్డువేర్** (Hardware)

### లేయర్లు లేదా పొరలు
లేయర్లు అంటే ఒక దానిక్రింద ఒకటిగా ఉన్న వస్తువుల (ఇక్కడ చిత్రాలు, అక్షరాలు, రంగులు ప్రత్యేక మార్పులు మొదలగునవి అనుకుందాం) సమూహం. ఉదాహరణగా ఉల్లిపాయ కాని కాబేజీ కాని అడ్డంగా కోసినపుడు మనకు కనిపించే పొరలు చెప్పుకోవచ్చు. ఈ లేయర్ల ద్వారా మనకు కావలసినట్టు ఒక చిత్రాన్ని కాని కొన్ని చిత్రాలని కాని సులభంగా మార్చగలము. లేయర్ల గురించి తెలీకపోతే ఇమేజ్ ఎడిటింగ్ చేయటం చాలా గందరగోళంగా ఉంటుంది.

*ఇప్పుడు సచిత్రంగా వివరంగా తెలుసుకుందాం.*

### చిత్ర్రాన్ని కత్తరింపు
ఒక పెద్ద చిత్రములోని కావలసిన కొంత బాగాన్ని సులభంగా కత్తరించుకోవటం.**ఉదాహరణకు:**

### చిత్రంలో అవసరంలేనివి తీసివేత
దాదాపు అన్ని ఇమేజ్ ఎడిటింగు సాఫ్టువేర్లు "క్లోనింగ్" అనే ఒక పరికరం ద్వారా, చిత్రాలలో ఉన్నా అనవసరమైన కొమ్మలూ వగైరాలను తీసేయగలిగే అవకాశం కల్పిస్తాయి. ఇలా చిత్రం నుండి అనవసరపు వస్తువులను కనిపించకుండా చేయడం వలన మనం ఆ చిత్రంలో చూపించాలనుకున్న వస్తువుపైనే దృష్టిని పెట్టగలుగుతాము.

### రంగుల మార్చటం
**ఉదాహరణకు:**రంగుల ఫోటోని నలుపు తెలుపు ఫోటోగా (black & white), నలుపు తెలుపు ఫోటోని రంగుల 
ఫోటోగా (color),అందులో (ఫొటోలో) కొంత భాగాన్ని రంగులలో లేక నలుపు తెలుపుగా మార్చవచ్చు.

Image:Colorswaphelicon.png|బొమ్మలో ఒక భాగాన్ని ఎన్నుకుని రంగు మార్చటం*అసలయిన చిత్రం ఎడమ పక్క ఉంది*



Image:Imageeditingslelecgivecolorchange10-28-2005.jpg|ఒక చిత్రం లోని కొంత భాగాన్ని వివిధ రంగులలోకి మార్చటం. (*అసలయిన కారు చిత్రం కుడి వైపున ఉంది*)


### చిత్ర్రాన్ని తక్కువ ఎక్కువగా మార్చటం (Image gradient)

 

## ఇవి కూడా చూడండి
* రాస్టేర్ గ్రాఫిక్స్ ఎడిటింగ్ సాఫ్టువేరు (Raster graphics editing software)
* గింప్ (GIMP)
* అడోబ్ ఫోటోషాప్ (Adobe Photoshop)
* కెమెరా (camera)
* డిజిటల్ ఎస్ ఎల్ ఆర్ కెమెరా (Digital SLR camera)
* కోడాక్ (Kodak)
* యానిమేషన్ (Animation)
* స్టాప్ మోషన్ యానిమేషన్ (Stop motion animation)
* అడోబ్ (Adobe)
* చలనచిత్రీకరణ (movie making)
* సినిమాటోగ్రఫీ (Cinematography)
* మూవీ కెమెరా movie camera
* అర్రి (ARRI)
* పానావిజన్ (Panavision)
* డ్రీమ్ వీవర్ (Dreamweaver)

వర్గం:ఫోటోగ్రఫీ సాంకేతిక అంశాలు
బహుళమాధ్యమాలు

సమాచారాన్ని అందించడానికి ఒకటి కంటే ఎక్కువ రకాల ప్రసార మార్గాన్ని (ఉదా., ఆప్టికల్ ఫైబర్, రేడియో, రాగి తీగ) ఉపయోగించి ప్రసార మాధ్యమం బహుళ మీడియా గా ఉదాహరించవచ్చు . టెలివిజన్, టేప్ రికార్డర్, వీడియో, ఓవర్ హెడ్ ప్రొజెక్టర్లు, స్లైడ్ ప్రొజెక్టర్ మొదలైన బహుళ సాధనాల ఉపయోగం బహుళ మీడియా ఇది మల్టీమీడియాతో వ్యత్యాసాన్ని కలిగి ఉంటుంది. 

### కమ్యూనికేషన్ కొరకు బహుళ మీడియా భాగస్వామ్యం:
నిర్ధిష్ట మీడియా, మెటీరియల్స్ గోల్ కు కీలకం అయితే తప్ప (ఉదా. ఆయిల్స్ తో ప్రత్యేకంగా పెయింటింగ్ చేయడం నేర్చుకోవడం, కాలిగ్రఫీతో చేతితో రాయడం నేర్చుకోవడం) వ్యక్తీకరణకు ప్రత్యామ్నాయ మీడియాఅందించడం ముఖ్యం. ఇటువంటి ప్రత్యామ్నాయాలు వివిధ ప్రత్యేక అవసరాలు ఉన్న అభ్యాసకుల్లో వ్యక్తీకరణకు మీడియా-నిర్దిష్ట అడ్డంకులను తగ్గిస్తుంది, కానీ అభ్యాసకులు అందరూ కూడా మీడియా-సంపన్న ప్రపంచంలో విస్తృత వ్యక్తీకరణను అభివృద్ధి చేయడానికి అవకాశాలను పెంచుతుంది. ఉదాహరణకు, అభ్యసకులందరూ కేవలం రాయడం మాత్రమే కాకుండా, కూర్పును నేర్చుకోవడం, ఏదైనా నిర్ధిష్ట కంటెంట్ వ్యక్తీకరణ, ఆడియెన్స్ కొరకు సరైన మాధ్యమం నేర్చుకోవడం ఎంతో ముఖ్యం.

టెక్ట్స్, స్పీచ్, డ్రాయింగ్, ఇలస్ట్రేషన్, కామిక్స్, స్టోరీబోర్డులు, డిజైన్, ఫిల్మ్, మ్యూజిక్, డ్యాన్స్/మూవ్ మెంట్, విజువల్ ఆర్ట్, శిల్పం, లేదా వీడియో వంటి బహుళ మాధ్యమాల్లో కంపోజ్ చేయండి.

భౌతిక మానిప్యులేటివ్ లు ఉపయోగించండి (ఉదా., బ్లాక్ లు, 3D మోడల్స్, బేస్-టెన్ బ్లాక్ లు)

సోషల్ మీడియా, ఇంటరాక్టివ్ వెబ్ టూల్స్ ఉపయోగించండి (ఉదా., చర్చా వేదికలు, చాట్ లు, వెబ్ డిజైన్, యానోటేషన్ టూల్స్, స్టోరీబోర్డులు, కామిక్ స్ట్రిప్లు, యానిమేషన్ ప్రజంటేషన్ లు)

విభిన్న వ్యూహాలను ఉపయోగించి సమస్యలను పరిష్కరించడం

## విశేషాలు
*ధ్వని (Audio)
*మల్టిమీడియా (Multimedia)

## ఇవి కూడా చూడండి
* కెమెరా (camera)
* మూవీ కెమెరా movie camera
* సినిమాటోగ్రఫీ (Cinematography)
* చలనచిత్రీకరణ (movie making)
* ఇమేజ్ ఎడిటింగ్ (Image editing) 
* గింప్ (GIMP)
* అడోబ్ (Adobe)
* అడోబ్ ఫోటోషాప్ (Adobe Photoshop)
* యానిమేషన్ (Animation)
* స్టాప్ మోషన్ యానిమేషన్ (Stop motion animation)
* రాస్టేర్ గ్రాఫిక్స్ ఎడిటింగ్ సాఫ్టువేరు (Raster graphics editing software)
* డిజిటల్ ఎస్ ఎల్ ఆర్ కెమెరా (Digital SLR camera)
* అర్రి (ARRI)
* పానావిజన్ (Panavision)
* కోడాక్ (Kodak)
* డ్రీమ్ వీవర్ (Dreamweaver)

## మూలాలు

వర్గం:ఫోటోగ్రఫీ
వర్గం:సాంకేతికం
హిల్డా మేరీ లాజరస్

thumbnail|మద్రాసు వైద్యకళాశాలలో శాఖా అధిపతిగా ఉన్న సమయంలో హిల్డా మేరీ లాజరస్
**హెచ్.ఎం.లాజరస్** లేదా **హిల్డా మేరీ లాజరస్** (ఆంగ్లం: Hilda Mary Lazarus) (జనవరి 23, 1890 - జనవరి 23, 1978) ప్రముఖ ప్రసూతి వైద్య నిపుణులు.

## జననం
వీరు జనవరి 23, 1890 సంవత్సరంలో విశాఖపట్టణంలో జన్మించారు. వీరిది క్రైస్తవం స్వీకరించిన బ్రాహ్మణ కుటుంబం.

1906లో మెట్రిక్యులేషన్ పరీక్ష పాసై 1911లో బి.ఎ. పట్టభద్రులయ్యారు. మద్రాసు విశ్వవిద్యాలయం నుండి 1916లో ఎం.బి.బి.ఎస్. చదివారు. 1917లో లండన్ చేరిన అనంతరం విద్యాభ్యాసం కొనసాగించారు. ఆనాటి బ్రిటిష్ ప్రభుత్వంచే స్త్రీల వైద్యసేవల నిమిత్తం భారతదేశంలో తొలి వైద్యురాలిగా నియమితులయ్యారు. ప్రసూతి విభాగంలో సహాయకురాలిగా తొలి రెండు నెలలు పనిచేశారు. తరువాత కలకత్తాలోని డఫెరిన్ ఆసుపత్రికి బదిలీ అయ్యారు. అక్కడ 13 నెలలు ఆర్.ఎం.ఒ.గా సేవలందించి సూరత్ వెళ్ళారు. మూడున్నరేళ్ళ తరువాత విశాఖ డఫెరిన్ వైద్యాలయంలో చేరారు. విశాఖలో ప్రసూతి శిక్షణ కేంద్రాన్ని ప్రారంభించి తెలుగులో బోధనకు అంకురార్పణ చేశారు. అలా విశాఖలో ఐదేళ్ళు, చెన్నైలో పన్నెండేళ్ళు, లేడీ హార్డింగ్ కళాశాల ప్రధానోపాధ్యాయినిగా మూడున్నరేళ్ళు పదవీ బాధ్యతలు నిర్వర్తించారు.

రెండవ ప్రపంచ యుద్ధం సందర్భంగా భారతీయ వైద్య సేవా విభాగంలో వనితా విభాగానికి అసిస్టెంటు డైరెక్టర్ జనరల్ గా బాధ్యతలు స్వీకరించి 'తొలి భారతీయ మహిళా వైద్యులు' అని ప్రభ్యాతి గడించారు. ఈ కాలంలోనే హెల్త్ సర్వే, డా. ఎ.లక్ష్మణస్వామి ముదలియార్ (మద్రాస్ యూనివర్సిటీ వైస్ ఛాన్సెలర్) కమిటీ-1959] లలో సభ్యురాలుగా వ్యవహరించారు.ఆ సమయంలో (1959) ఈమె కింగ్ జార్జ్ ఆసుపత్రిలో పనిచేస్తున్నారు. ఇలా ముప్పై ఏళ్ళు నిర్విరామ వైద్యసేవలందించి పదవీ విరమణ చేశారు.

తరువాత వెల్లూరు క్రైస్తవ వైద్య కళాశాలకు తొలి భారతీయ ప్రధానాచార్యగా బాధ్యతలు స్వీకరించి ఏడేళ్ళపాటు ప్రిన్సిపల్ గా, ఆసుపత్రి సూపరింటెండెంట్ గా, డైరెక్టర్ గా సేవలందించారు. తరువాత ఆంధ్రప్రదేశ్ మెడికల్ సర్వీసెస్ డైరెక్టర్ వారి అభ్యర్ధన మేరకు 'ప్రసూతి గర్భ సంబంధ చికిత్సా శిక్షణ విభాగానికి డైరెక్టర్ గా, ఆచార్యులుగా పనిచేశారు. రెడ్ క్రాస్, క్షయ, వైద్యవిద్య కమిటీలలో ముఖ్య సలహాదారుగా వ్యవహరించారు. 1952లో కలకత్తాలో జరిగిన అఖిల భారత ప్రసూతి వైద్య గర్భ సంబంధ చికిత్సకుల 7వ జాతీయ సదస్సుకు అధ్యక్షత వహించారు.

విశాఖలో స్థిరనివాసం ఏర్పరుచుకున్నాక శేష జీవితమంతా రోగుల కోసమే వెచ్చించారు. విశాఖ విక్టోరియా ఆసుపత్రిలో ఈమె గౌరవార్ధం 'లాజరస్ వార్డు'ను ఏర్పాటు చేశారు.

ఆంధ్రప్రదేశ్ ప్రభుత్వంలో ఎం.ఎల్.సి., జిల్లా పరిషత్ సభ్యురాలిగా అవిరళ సేవలందించారు.

భారత ప్రభుత్వం ఈమెను 'పద్మశ్రీ' అవార్డుతో గౌరవించింది.

## మరణం
ఈమె జనవరి 23, 1978 సంవత్సరంలో పరమపదించారు. ఈమె అవివాహిత.

## మూలాలు

వర్గం:పద్మశ్రీ పురస్కారం పొందిన ఆంధ్రప్రదేశ్ మహిళలు
వర్గం:1890 జననాలు
వర్గం:1978 మరణాలు
వర్గం:తెలుగువారిలో వైద్యులు
వర్గం:ప్రసూతి వైద్య నిపుణులు
వర్గం:విశాఖపట్నం జిల్లా మహిళా వైద్యులు
వర్గం:వైద్యరంగంలో పద్మశ్రీ పురస్కార గ్రహీతలు
భార్యాభర్తల బంధం

***భార్యాభర్తల బంధం*** 1985 లో విడుదలైన చిత్రం. వి.బి.రాజేంద్ర ప్రసాద్ తన జగపతి ఆర్ట్ పిక్చర్స్ బ్యానర్‌లో నిర్మించి దర్శకత్వం వహించాడు. ఇందులో అక్కినేని నాగేశ్వరరావు, నందమూరి బాలకృష్ణ, జయసుధ, రజని ప్రధాన పాత్రల్లో నటించారు. చక్రవర్తి సంగీతం సమకూర్చాడు.

## కథ
విడాకులు తీసుకున్న జంట సంజీవి (అక్కినేని నాగేశ్వరరావు), అర్చన (జయసుధ), అర్చన కంపెనీలో సంజీవి వాటాలున్న కారణంగా కలుస్తూంటారు. ఈ దంపతులకు కృష్ణ (రజని) అనే కుమార్తె ఉంది, ఆమె తల్లితో నివసిస్తుంది. తల్లివద్ద ఆమెకు ఎటువంటి స్వేచ్ఛ ఉండదు రాధా (నందమూరి బాలకృష్ణ) సంజీవి సోదరి కుమారుడు. అమెరికాలో స్థిరపడిన భారతీయుడితో తమ కుమార్తెకు పెళ్ళి చేసేందుకు అర్చన ప్రయత్నిస్తోందని తెలిసి, రాధా కృష్ణలకు పెళ్ళి చెయ్యాలని సంజీవి ప్రయత్నిస్తాడు. ఆ పెళ్ళి జరుగుతుందా, సంజీవి, అర్చనలు ఏకమౌతారా అనేది మిగతా చిత్రం

## తారాగణం
* సంజీవిగా అక్కినేని నాగేశ్వరరావు 
* రాధాగా నందమూరి బాలకృష్ణ 
* అర్చనగా జయసుధ 
* కృష్ణగా రజని 
* మదన్ పాత్రలో రాజేంద్ర ప్రసాద్ 
* జగ్గయ్య 
* కాంతరావు 
* గొల్లపూడి మారుతీరావు 
* మాడా 
* కళ్యాణిగా అన్నపూర్ణ 
* రమాప్రభ

* రామచంద్రరావు
* అనితారెడ్డి
* లక్ష్మి
* ఆర్.సరోజారాణి
* గాదిరాజు సుబ్బారావు
* తిలక్
* శేషగిరిరావు
* బూస నాగేశ్వరరావు
* కొంగర జగ్గయ్య(అతిథి నటుడు)
* కాంతారావు (అతిథి నటుడు)
* వర్మ
* పి.శివకుమార్
* సత్యనారాయణ
* లక్ష్మీనారాయణ
* మురళీధర్
* బాపయ్య
* రామప్రసాద్
* ఉదయకుమార్.

## సాంకేతిక సిబ్బంది
* **కళ**: భాస్కర్ రాజు 
* **నృత్యాలు**: ప్రకాష్ 
* **పోరాటాలు**: రాజు 
* **సంభాషణలు - సాహిత్యం**: ఆచారి ఆత్రేయ 
* **సంగీతం**: చక్రవర్తి
* **కథ - చిత్రానువాదం**: వియత్నావీదు సుందరం 
* **కూర్పు**: ఎ. సంజీవి 
* **ఛాయాగ్రహణం**: ఎన్.నవకాంత్ 
* **నిర్మాత - దర్శకుడు**: వి.బి.రాజేంద్ర ప్రసాద్ 
* **బ్యానర్**: జగపతి ఆర్ట్ పిక్చర్స్ 
* **విడుదల తేదీ**: 1985 మార్చి 28

* నేపథ్య గానం: శ్రీపతి పండితారాధ్యుల బాలసుబ్రహ్మణ్యం, పులపాక సుశీల,మాధవపెద్ది రమేష్
* డైరెక్టర్ ఆఫ్ ఫోటోగ్రఫి: ఎస్.నవకాంత్
* సహదర్శకుడు: కంతేటి  సాయిబాబా
* అసిస్టెంట్ డైరెక్టర్:గొల్లపూడి శ్రీనివాస్
* నిర్మాత: వి.బి.రాజేంద్రప్రసాద్

## పాటలు
ఆచార్య ఆత్రేయ రాసిన పాటలకు చక్రవర్తి సంగీతం సమకూర్చాడు. AVM ఆడియో కంపెనీ విడుదల చేసింది. 

## మూలాలు

## బాహ్య లంకెలు

* 

వర్గం:రాజేంద్ర ప్రసాద్ నటించిన సినిమాలు
వర్గం:జయసుధ నటించిన సినిమాలు
వర్గం:రమాప్రభ నటించిన సినిమాలు
భలే తమ్ముడు (అయోమయ నివృత్తి)

*భలే తమ్ముడు (1969 సినిమా)
*భలే తమ్ముడు (1985 సినిమా)
దులీప్ ట్రోఫి

భారతదేశంలో 5 జోన్ల మధ్య జరిగే దేశవాళీ క్రికెట్ టోర్నమెంట్‌కే **దులీప్ ట్రోఫి** (Duleep Trophy) అని పేరు. ఇది దేశంలోని 5 భౌగోళిక జోన్ల మధ్య జరిగే దేశవాళీ ఫస్ట్ క్లాస్ క్రికెట్ టోర్నమెంటు. దులీప్ సింహ్ జీ పేరుమీదుగా ఈ టొర్నమెంటును 1961-62 నుంచి నిర్వహించడం జరుగుతున్నది.
## చరిత్ర
భారతదేశంలో క్రికెట్‌ను పర్యవేక్షించే భారత క్రికెట్ కంట్రోల్ బోర్డు (బిసిసీఇ) ఈ పోటీలను 1961-62 నుంచి నిర్వహిస్తున్నది. 1961-62లో నిర్వహించిన మొట్టమొదటి దులీప్ ట్రోఫీలో పశ్చిమ జోన్ (వెస్టర్న్ జోన్) సౌత్ జోన్‌ను 10వికెట్ల తేడాతో ఓడించి కప్ కైవసం చేసుకుంది.

2011-12 సంవత్సరానికి ఈస్ట్ జోన్ విజేతగా నిలిచింది. దులీప్ ట్రోఫిని ఈస్ట్ జోన్ కైవసం చేసుకోవడం ఇదే మొదటి సారి. ఇండోర్ లో జరిగిన ఫైనల్ మ్యాచ్ లో సెంట్రల్ జోన్ ఫై నెగ్గింది. వ్రుద్దిమాన్ సాహ 170 పరుగులతో మాన్ అఫ్ ది మ్యాచ్ గ నిలిచాడు. సేకరణ - K.మనోహర్ MCA

## జోన్ల కూర్పు
దులీప్ ట్రోఫీలో ఆడే జోన్లు భౌగోళిక ప్రాతిపదికగా 5 భాగాలుగా విభజించారు.

* **1.[[నార్త్ జోన్ క్రికెట్ జట్టు|ఉత్తర జోన్]] (నార్త్ జోన్) **
** ఢిల్లీ
** హర్యానా
** హిమాచల్ ప్రదేశ్
** జమ్ము కాశ్మీర్
** పంజాబ్
** సర్వీసెస్

* **2.[[సౌత్ జోన్ క్రికెట్ జట్టు|దక్షిణ జోన్]] (సౌత్ జోన్) **
** ఆంధ్ర ప్రదేశ్
** గోవా
** హైదరాబాదు
** కర్ణాటక
** కేరళ
** తమిళనాడు

* **3.[[సెంట్రల్ జోన్ క్రికెట్ జట్టు|మధ్య జోన్]] (సెంట్రల్ జోన్) **
** మధ్య ప్రదేశ్
** రైల్వేస్
** రాజస్థాన్
** ఉత్తర ప్రదేశ్
** విదర్భ

* **4.[[ఈస్ట్ జోన్ క్రికెట్ జట్టు|తూర్పు జోన్]] (ఈస్ట్ జోన్) **
** అస్సాం
** బెంగాల్
** ఝార్ఖండ్
** ఒడిషా
** త్రిపుర

* **5.[[వెస్ట్ జోన్ క్రికెట్ జట్టు|పశ్చిమ జోన్]] (వెస్టర్న్ జోన్) **
** బరోడా
** గుజరాత్
** మహారాష్ట్ర
** ముంబాయి
** సౌరాష్ట్ర

## నగదు బహుమతి
దులీఫి ట్రోఫీ విజేత జట్టుకు ట్రోఫీతో పాటు రూ.30 లక్షల నగదు బహుమతి కూడా ప్రధానం చేస్తారు. రెండో స్థానంలో నిలిచిన జట్టుకు రూ.15 లక్షల నగదు బహుమతి లభిస్తుంది.
## ఎలైట్ టీములు
2002-03 నుంచి జోనల్ టీముల స్థానే ఎలైట్ టీములను బరిలోకి దించారు. ఎలైట్ ఏ, ఎలైట్ బి, ఎలైట్ సి, ప్లేట్ ఏ, ప్లేట్ బి అనే 5 టీములను ఏర్పాటు చేశారు. కాని ఈ కొత్త కూర్పు జట్ల మధ్య సమతూకం కొరవడటం వల్ల ఒక్క ఏడాది మాత్రమే కొనసాగింది. మళ్ళీ పూర్వపు మాదిరిగానే 5 జోన్లు (అతిథి జట్టు కాకుండా) లీగ్ దశలో పోటీ పడుతున్నాయి. లీగ్ పోటీలు 193-94 నుంచి కొనసాగుతున్నాయి. అంతకు క్రితం నాకౌట్ పోటీలు జరిగేవి.

## అతిథి జట్టు
2003-04 నుంచి దేశంలోని 5 జట్లతో పాటు మరో విదేశీ జట్టును కూడా పోటీకై ఆహ్వానించడం జరుగుతున్నది. ఈ జట్టుకు అతిథి జట్టుగా పిలుస్తారు. ఈ జట్టుతో పాటు మొత్తం 6 జట్లు ట్రోఫీకై పోటీలో ఉంటాయి.

:::
## ఇప్పటి వరకు విజేతగా నిల్చిన జట్లు
:::

## ఇవి కూడా చూడండి
* రంజీ ట్రోఫి
* దేవధర్ ట్రోఫి
* ఇరానీ ట్రోఫి
* భారత్‌లో క్రికెట్ చరిత్ర

## మూలాలు


## బయటి లింకులు
*దులీప్ ట్రోఫి - క్రికెట్ ఇన్ఫో

వర్గం:భారత దేశీయ క్రికెట్ టోర్నమెంట్లు
సీతారామ కళ్యాణం (1986 సినిమా)

**సీతారామ కళ్యాణం**1986 లో వచ్చిన సినిమా. యువ చిత్ర ఆర్ట్స్ పతాకంపై, జంధ్యాల దర్శకత్వంలో కె మురారి ఈ సినిమాను నిర్మించాడు. ఇందులో నందమూరి బాలకృష్ణ, రజని ప్రధాన పాత్రల్లో నటించారు. కె.వి.మహదేవన్ సంగీతం అందించాడు.

## కథ
రాముడి విగ్రహాల కోసం రామాపురం, రాఘవాపురం అనే రెండు గ్రామాల మధ్య ఘర్షణతో సినిమా మొదలవుతుంది. ఆ సంఘర్షణలో, రామాపురం ప్రెసిడెంటు రాజా తండ్రిని గోవిందయ్య సోదరుడు సుబ్బరామయ్య చంపుతాడు. దాన్ని దృష్టిలో పెట్టుకుని రాజా అన్నయ్య రంగయ్య సుబ్బరామయ్యను చంపి జైలు శిక్ష అనుభవిస్తాడు. కొన్ని సంవత్సరాల తరువాత, రాజా కాలేజీలో తన సహోద్యోగులలో ఒకరైన వరలక్ష్మితో ప్రేమలో పడతాడు, ఆమె సుబ్బరామయ్య కుమార్తె అని అతడికి తెలియదు. వారి ప్రేమను లక్ష్మి సోదరుడు హరి లేదా గోవిందయ్య అంగీకరించరు. ఇరు కుటుంబాల మధ్య సత్సంబంధాలను ఏర్పరచి, లక్ష్మిని పెళ్ళి చేసుకోవడానికి రాజా ఎలా కష్టపడతాడనేది మిగతా సినిమా.

## తారాగణం

*రాజాగా నందమూరి బాలకృష్ణ 
*రజని 
*గొల్లపూడి మారుతీరావు 
*కొంగర జగ్గయ్య 
*శ్రీధర్ 
*సుత్తివేలు 
*శుభలేఖ సుధాకర్
*జీవా
*రమాప్రభ 
*సంగీత 
*ముచ్చెర్ల అరుణ 
*రాజేష్ 
*జి. రామకృష్ణ
*గిరీష్ కర్నాడ్ 
*సి.హెచ్.కృష్ణమూర్తి
*సి.రామమోహనరావు
*టెలిఫోన్ సత్యనారాయణ
*వాసుదేవరావు
*జనార్ధన్
*వంగా అప్పారావు 
*కల్పనా రాయ్

## సాంకేతిక సిబ్బంది
* **కళ**: హరి, రాజు
* **నృత్యాలు**: తార
* **పోరాటాలు**: రాజు
* **సాహిత్యం**: ఆచార్య ఆత్రేయ, ఆరుద్ర, వేటూరి సుందరరామ్మూర్తి
* **నేపథ్య గానం**: ఎస్పీ బాలు, పి.సుశీల
* **సంగీతం**: కె.వి.మహదేవన్
* **కథ - చిత్రానువాదం**: జంధ్యాల, కె. మురారి
* **కూర్పు**: ఎస్. నాగబాబు
* **ఛాయాగ్రహణం**: నందమూరి మోహన కృష్ణ
* **అసోసియేట్ డైరెక్టర్**: ఈవీవీ సత్యనారాయణ
* **నిర్మాత**: కె. మురారి
* **సంభాషణలు - దర్శకుడు**: జంధ్యాల
* **బ్యానర్**: యువ చిత్ర ఆర్ట్స్
* **విడుదల తేదీ**: 1986 ఏప్రిల్ 15

## పాటలు
కె.వి.మహదేవన్ సంగీతం అందించారు. AVM ఆడియో కంపెనీలో సంగీతం విడుదల చేసారు. 

## మూలాలు


వర్గం:నందమూరి బాలకృష్ణ సినిమాలు
వర్గం:సుత్తి వేలు నటించిన సినిమాలు
వర్గం:రమాప్రభ నటించిన సినిమాలు
అనసూయమ్మ గారి అల్లుడు

**అనసూయమ్మ గారి అల్లుడు** 1986, జూలై 2న విడుదలైన తెలుగు చలనచిత్రం. రామకృష్ణ సినీ స్టూడియోస్ పతాకంపై నందమూరి బాలకృష్ణ నిర్మాణ సారథ్యంలో ఎ. కోదండరామిరెడ్డి దర్శకత్వం వహించిన ఈ చిత్రానికి నందమూరి బాలకృష్ణ, భానుప్రియ, శారద తదితరులు నటించగా, కె. చక్రవర్తి సంగీతం అందించాడు.

## నటవర్గం

* నందమూరి బాలకృష్ణ (హరికృష్ణ)
* భానుప్రియ (రుక్మిణి)
* శారద (అనసూయమ్మ)
* రావు గోపాలరావు (లోకేశ్వరరావు)
* కొంగర జగ్గయ్య (అనసూయమ్మ భర్త)
* నూతన్ ప్రసాద్ (వరహాలు)
* తమ్మారెడ్డి చలపతిరావు (ఇన్స్పెక్టర్)
* రాంజీ (అశోక్ కుమార్)
* హేమ సుందర్ (శ్రీకాంత్)
* రమణా రెడ్డి (లాంగ్ లాంగ్ ఎగో నూకాలు)
* చిట్టిబాబు (డ్రైవర్)
* చిడతల అప్పరావు
* అన్నపూర్ణ (పార్వతమ్మ)
* రమాప్రభ (అచ్చాలమ్మ)
* డబ్బింగ్ జానకి

## సాంకేతికవర్గం

* చిత్రానువాదం, దర్శకత్వం: ఎ. కోదండరామిరెడ్డి
* నిర్మాత: నందమూరి బాలకృష్ణ
* కథ, మాటలు: పరుచూరి సోదరులు
* ఛాయాగ్రాహణం: నందమూరి మోహన కృష్ణ
* సంగీతం: కె.చక్రవర్తి
* కూర్పు: వేమూరి రవి
* పాటలు: వేటూరి సుందరరామమూర్తి
* గాయకులు: ఎస్.పి. బాలసుబ్రహ్మణ్యం, పి. సుశీల, రమోల
* పబ్లిసిటీ డిజైనర్: లంక భాస్కర్
* కళ: శ్రీనివాసరాజు
* నృత్యం: సలీం
* స్టిల్స్: రాజా
* పోరాటాలు: సూపర్ సుబ్బరాయన్
* నిర్మాణ సంస్థ: రామకృష్ణ సినీ స్టూడియోస్

## పాటలు

ఈ చిత్రానికి చక్రవర్తి సంగీతం అందించాడు. వేటూరి సుందరరామమూర్తి పాటలు రాసాడు. ఏవిఎం స్టూడియో ద్వారా పాటలు విడుదలయ్యాయి.

## మూలాలు

## ఇతర లంకెలు
* 

వర్గం:1986 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:నందమూరి బాలకృష్ణ సినిమాలు
వర్గం:భానుప్రియ నటించిన సినిమాలు
వర్గం:రావు గోపాలరావు నటించిన సినిమాలు
వర్గం:శారద నటించిన సినిమాలు
వర్గం:జగ్గయ్య నటించిన సినిమాలు
వర్గం:చక్రవర్తి సంగీతం కూర్చిన పాటలు
వర్గం:నూతన్ ప్రసాద్ నటించిన సినిమాలు
వర్గం:చలపతి రావు నటించిన సినిమాలు
వర్గం:రమాప్రభ నటించిన సినిమాలు
అపూర్వ సహోదరులు (1986 సినిమా)

**అపూర్వ సహోదరులు** 1986 లో కె. రాఘవేంద్రరావు దర్శకత్వంలో వచ్చిన సినిమా. ఇందులో బాలకృష్ణ ద్విపాత్రాభినయం చేయగా విజయశాంతి, భానుప్రియ కథానాయికలుగా నటించారు.

## తారాగణం
* రాము/ అరుణ్ కుమార్ గా నందమూరి బాలకృష్ణ ద్విపాత్రాభినయం
* స్వప్న గా విజయశాంతి
* రోజా గా భానుప్రియ
* బంగార్రాజు గా రావు గోపాలరావు
* బాబూ రావు గా నూతన్ ప్రసాద్
* వరహాలరావు గా రాళ్ళపల్లి
* రాజా నరేంద్రవర్మ గా రంగనాథ్
* ప్రకాశం గా కాంతారావు
* బోసు బాబు గా సుత్తివేలు
* నరూరా (నరరూప రాక్షసుడు) గా చలపతి రావు
* పోలీస్ ఇన్స్పెక్టరు గా నర్రా వెంకటేశ్వర రావు
* డ్రైవరు గా కె. కె. శర్మ
* చిట్టిబాబు
* చిడతల అప్పారావు
* అన్నపూర్ణ
* డబ్బింగ్ జానకి
* నిర్మలమ్మ 

## సాంకేతిక వర్గం

* దర్శకుడు: కె.రాఘవేంద్రరావు 
* సంగీతం: కె.చక్రవర్తి 
* కథ: సునీల్ వర్మ 
* మాటలు: సత్యానంద్ 
* గీత రచయిత: వేటూరి సుందర రామమూర్తి 
* నేపథ్య గానం: శ్రీపతి పండితారాద్యుల బాలసుబ్రహ్మణ్యం, పులపాక సుశీల,శిష్ట్లా జానకి  
* ఛాయా గ్రహణం: కె.ఎస్.ప్రకాష్ 
* కూర్పు: కోటగిరి వెంకటేశ్వరరావు 
* నిర్మాత: కె.కృష్ణమోహన రావు 
* నిర్మాణ సంస్థ: ఆర్.కె.అసోసియేట్ 
* విడుదల:09:10:1986.

## పాటల జాబితా
* మై డియర్ రంభ , రచన , వేటూరి సుందర రామమూర్తి,గానం..ఎస్ పి బాలసుబ్రహ్మణ్యం, ఎస్ జానకి, పి సుశీల 
* స్వప్న ప్రియ స్వప్న , రచన  వేటూరి సుందర రామమూర్తి, గానం.ఎస్ పి బాలసుబ్రహ్మణ్యం, ఎస్ జానకి 
* దొంగవా దోచుకో , రచన: వేటూరి సుందర రామమూర్తి గానం.ఎస్ పి బాలసుబ్రహ్మణ్యం, పి సుశీల 
* అప్పలమ్మ ఆడితే , రచన:వేటూరి సుందర రామమూర్తి,గానం..ఎస్ పి బాలసుబ్రహ్మణ్యం, ఎస్ జానకి 
* పిడుగంటి పిల్లోడు , రచన: వేటూరి సుందర రామమూర్తి,గానం.ఎస్ పి బాలసుబ్రహ్మణ్యం, పి సుశీల.

## మూలాలు

వర్గం:నందమూరి బాలకృష్ణ సినిమాలు
వర్గం:రావు గోపాలరావు నటించిన సినిమాలు
వర్గం:నూతన్ ప్రసాద్ నటించిన సినిమాలు
వర్గం:సుత్తి వేలు నటించిన సినిమాలు
వర్గం:కె.రాఘవేంద్రరావు దర్శకత్వం వహించిన సినిమాలు
వర్గం:రాళ్ళపల్లి నటించిన సినిమాలు
వర్గం:నిర్మలమ్మ నటించిన సినిమాలు
మువ్వగోపాలుడు

**మువ్వ గోపాలుడు** కోడి రామకృష్ణ దర్శకత్వంలో 1987 లో విడుదలైన ఒక కుటుంబ కథాచిత్రం. ఇది బాలకృష్ణకు ఒక మంచి విజయవంతమైన చిత్రం. ఇది తమిళంలో వచ్చిన *వెన్నరాడై* అనే చిత్రానికి పునర్నిర్మాణం. భార్గవ్ ఆర్ట్ ప్రొడక్షన్స్ పతాకంపై  ఎస్.గోపాలరెడ్డి నిర్మించిన ఈ సినిమాకు కె.వి. మహదేవన్ సంగీతాన్నందించారు. ఈ సినిమాలో నందమూరి బాలకృష్ణ, విజయశాంతి, శోభన, జయచిత్ర ప్రధాన తారాగణంగా నటించారు.

## తారాగణం
* నందమూరి బాలకృష్ణ- గోపి 
* విజయశాంతి -నిర్మల 
* జయచిత్ర - నాగలక్ష్మి 
* శోభన - కృష్ణవేణి
* రావు గోపాలరావు - బసవరాజు
* గొల్లపూడి మారుతీరావు 
* వై.విజయ, 
* అనిత, 
* కె.కె. శర్మ, 
* చిడతల అప్పారావు, 
* కల్పన రాయ్, 
* బ్రహ్మాజీ, 
* ఉసిలై మణి 
* ఈ చిత్రానికి సంగీతం సమకూర్చిన వారు, కె వి మహదేవన్.
*
*
## పాటల జాబితా
* పాటల రచయిత: సింగిరెడ్డి నారాయణరెడ్డి.
* మువ్వ గోపాలుడు , గానం.ఎస్ పి బాలసుబ్రహ్మణ్యం 
* అందగాడా , గానం.ఎస్ పి బాలసుబ్రహ్మణ్యం, పి సుశీల 
* ముత్యాల చెమ్మ చెక్కలు , గానం.ఎస్ పి బాలసుబ్రహ్మణ్యం, పీ సుశీల 
* ఏయ్ గుమ్మా , గానం.ఎస్ పి బాలసుబ్రహ్మణ్యం, పి సుశీల 
* ఏదలోన రగిలే , గానం.ఎస్ పి బాలసుబ్రహ్మణ్యం, పి సుశీల 
* వేగుచుక్క , గానం.ఎస్ పి బాలసుబ్రహ్మణ్యం, పి సుశీల.

## సాంకేతిక వర్గం

* దర్శకత్వం: కోడి రామకృష్ణ
* స్టూడియో: భార్గవ్ ఆర్ట్ ప్రొడక్షన్స్
* నిర్మాత: ఎస్.గోపాల్ రెడ్డి; 
* స్వరకర్త: కె.వి. మహదేవన్
* విడుదల తేదీ: జూన్ 19, 1987
* ఆర్ట్ డైరెక్టర్: కొండపనేని రామలింగేశ్వరరావు

## మూలాలు

## బాహ్య లంకెలు

* 

వర్గం:నందమూరి బాలకృష్ణ సినిమాలు
వర్గం:రావు గోపాలరావు నటించిన సినిమాలు
కత్తుల కొండయ్య

***కత్తుల కొండయ్య*** 1985 లో తెలుగు భాషా యాక్షన్ చిత్రం. దీనికి ఎస్.బి. చక్రవర్తి దర్శకత్వం వహించాడు. ప్రసన్న ఆర్ట్స్ బ్యానర్‌లో కెల్లా రామ స్వామి నిర్మించాడు. సత్యానంద్ సంభాషణలు రాశాడు. ఎస్బి చక్రవర్తి కథకు చిత్రానువాదం రాశాడు. దీనికి చక్రవర్తి సంగీతం అందించాడు. నందమూరి బాలకృష్ణ, సుమలత, సత్యనారాయణ ప్రధాన పాత్రల్లో కనిపించగా, రాజేంద్ర ప్రసాద్, గొల్లపూడి మారుతీరావు, గుమ్మడి వెంకటేశ్వరరావు, నూతన్ ప్రసాద్ సహాయక పాత్రల్లో నటించారు.

## తారాగణం

* నందమూరి బాలకృష్ణ  కిరణ్
* సుమలత జ్యోతిగా
* కైకాల సత్యనారాయణ నారాయణగా
* రాజేంద్ర ప్రసాద్ ఇన్స్పెక్టర్ విజయ్ గా
* గుమ్మడి ధర్మరావుగా
* గొల్లపూడి మారుతీ రావు ఎమ్మెల్యే మాధవ రావుగా
* నూతన్ ప్రసాద్ ప్రసాద్ రావుగా
* రౌడీగా భీమా రాజు
* నర్రా వెంకటేశ్వర రావు డాక్టర్‌గా
* హేమ చంద్ర జైలర్‌గా
* కూర్పు‌గా కెకె శర్మ
* చెదచాగా చిదటాల అప్పారావు
* సిల్క్ స్మిత ఐటెమ్ నంబర్‌గా
* అన్న పూర్ణగా సుభా
* జయ విజయ
* వనజ
* లలిత మణి

## సాంకేతిక వర్గం

* **కళ**: భాస్కర్ రాజు
* **నృత్యాలు**: సలీం
* **పోరాటాలు**: సాహుల్
* **సంభాషణలు - చిత్రానువాదం**: సత్యానంద్
* **సాహిత్యం**: వేటూరి సుందరరామ మూర్తి
* **నేపథ్య గానం**: ఎస్పీ బాలు, పి.సుశీల, ఎస్పీ శైలజ, మాధవపెద్ది రమేష్
* **సంగీతం**: చక్రవర్తి
* **కూర్పు**: డి.వెంకటరత్నం
* **ఛాయాగ్రహణం**: కన్నప్ప
* **నిర్మాత**: కెల్లా రామ స్వామి
* **కథ - దర్శకుడు**: ఎస్.బి చక్రవర్తి

## పాటలు
చక్రవర్తి సంగీతం సమకూర్చాడు. సాహిత్యాన్ని వేటూరి సుందరరామమూర్తి రాశారు. AVM ఆడియో కంపెనీలో సంగీతం విడుదల చేయబడింది. 

## మూలాలు

వర్గం:నందమూరి బాలకృష్ణ సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:నూతన్ ప్రసాద్ నటించిన సినిమాలు
వర్గం:గుమ్మడి నటించిన సినిమాలు
వర్గం:సత్యనారాయణ నటించిన సినిమాలు
వర్గం:సిల్క్ స్మిత నటించిన సినిమాలు
బాల గోపాలుడు

***బాలా గోపాలుడు*** 1989 లో వచ్చిన తెలుగు సినిమా. కోడి రామకృష్ణ దర్శకత్వంలో పిబిఆర్ ఆర్ట్ ప్రొడక్షన్స్ బ్యానర్‌లో ఎంఆర్‌వి ప్రసాద్ నిర్మించాడు. ఇందులో నందమూరి బాలకృష్ణ, సుహాసిని ప్రధాన పాత్రల్లో నటించారు. రాజ్-కోటి సంగీతం సమకూర్చారు. ఈ చిత్రంలో నందమూరి కళ్యాణ్ రామ్ బాల కళాకారుడిగా నటించాడు.

## కథ
ఈ చిత్రం అనాథాశ్రమంలో ప్రారంభమవుతుంది, ఇక్కడ పిల్లలు దుష్ట వార్డెన్ల (జయ భాస్కర్, మమత) పాశవికమైన కఠినమైన శిక్షల బరిన పడుతూంటారు. ఒకసారి, వారు రాజు (మాస్టర్ నందమూరి కళ్యాణ్ రామ్), లక్ష్మి (బేబీ రాసి) అనే తోబుట్టువులను అమ్మెయ్యడానికి కుట్ర పన్నుతారు. ఈ సంగతి తెలిసి వారు, పరారై గ్రామానికి చేరుకుంటారు. ప్రస్తుతం, వారు ఈ తెలివైన వ్యక్తిని వెతికి తమకు తండ్రిగా దత్తత తీసుకోవాలని నిర్ణయించుకుంటారు. నరసింహం (రావు గోపాలరావు) అనే దుష్టుడు ఆ గ్రామంలో అనేక దుర్మార్గాలు చేస్తూంటాడు. బంగారు మువ్వ బాల గోపాలం (నందమూరి బాలకృష్ణ) ఒక ధైర్యవంతుడు. అతడి క్రూరత్వానికి ఎదురు నిలిచి పోరాడుతూంటాడు. ఈ సమయంలో, పిల్లలు అతనికి దగ్గరవుతారు. అతను వాళ్ళను దత్తత తీసుకుంటాడు. ఇకపై వారు అనాథలు కాదని చెబుతాడు.

ఇంతలో, కోటీశ్వరుడు శేఖరరావు (జగ్గయ్య) కూతురు రేఖ (సుహాసిని), ఓ మెడికో, ఆ గ్రామంలో వైద్య శిబిరానికి వస్తుంది. గోపాలం ఆమెను స్నేహితులను ఆటపట్టిస్తాడు. తరువాత, పిల్లలు తల్లి కావాలని ఒక ప్రకటన ప్రకటిస్తారు. దానిని గుర్తించి, రేఖ గోపాలాన్ని తప్పుగా అర్థం చేసుకుని, అతనికి ఒక పాఠం నేర్పించాలని నిర్ణయించుకుంటుంది.. అందువల్ల ఆమె అమాయక గ్రామీణ యువతి సుబ్బ లక్ష్మి వేషంలో గోపాలం వద్దకు చేరుకుంటుంది. అయితే, అతను ఆమెను ప్రేమించి పెళ్ళికి సిద్ధపడతాడు. అప్పుడు, రేఖ తన నిజమైన గుర్తింపును వెల్లడించి గోపాలాన్ని అవమానిస్తుంది. ఆ తరువాత, అతను ఆమెను తిరిగి పొందాలని నిర్ణయించుకుంటాడు. పిల్లలతో పాటు నగరం వెళ్తాడు.

సమాంతరంగా, శేఖరరావు తన మేనల్లుడు గోవింద బాబు (మోహన్ బాబు) తో రేఖకు ఆమె అనుమతి లేకుండా పెళ్ళి కుదురుస్తాడు. ఆ సమయంలో, రేఖ గోపాలం మంచితనాన్ని అర్థం చేసుకుంటుంది. అతను పిల్లలకు పెంపుడు తండ్రి అని కూడా తెలుసుకుంటుంది. అతనితో పాటు వెళ్తుంది . తరువాత, శేఖర రావు, గోవింద బాబులు నరసింహంతో కలిసిపోయి రేఖను తిరిగి తీసుకెళ్ళటానికి వస్తారు. గోపాలం నుండి పిల్లలను వేరు చేస్తారు. అంతేకాక, వారు గ్రామం మొత్తాన్ని నాశనం చేసే ప్లాను వేస్తారు. చివరికి, గోపాలం వాళ్లను అడ్డుకుని పిల్లలను కాపాడుకుంటాడు. చివరగా, పిల్లలు గోపాలంతో కలిసి ఉండటంతో ఈ చిత్రం ముగుస్తుంది.

## తారాగణం

*నందమూరి బాలకృష్ణ
*సుహాసినీ
*రేఖ (దక్షిణ భారత నటి)
*రావు గోపాలరావు 
*అల్లు రామలింగయ్య 
*కొంగర జగ్గయ్య 
*మోహన్ బాబు 
*గిరిబాబు 
*మల్లికార్జునరావు 
*పుణ్యమూర్తుల చిట్టిబాబు
*హేమ సుందర్ 
*భీమేశ్వరరావు
*మదన్ మోహన్
*జయ భాస్కర్
*చిదతాల అప్పారావు
*తాతా అప్పారావు
*గాదిరాజు సుబ్బారావు
*జుట్టు నరసింహం
*హేమ
*మమత
*కూలీలు
*సమిక్త
*నందమూరి కళ్యాణ్‌రామ్ 
*రాశి 

## సాంకేతిక సిబ్బంది

* **కళ**: శ్రీనివాస రాజు
* **నృత్యాలు**: శివ-సుబ్రమణ్యం
* **స్టిల్స్**: సెబాస్టియన్ బ్రదర్స్
* **పోరాటాలు**: తైగరాజన్
* **సాహిత్యం**: వేటూరి సుందరరామమూర్తి
* **నేపథ్య గానం**: ఎస్పీ బాలు, పి. సుశీలా, ఎస్. జానకి, చిత్ర
* **కథ**: పిబిఆర్ ఆర్ట్స్ యూనిట్
* **సంభాషణలు**: సత్యానంద్
* **సంగీతం**: రాజ్-కోటి
* **కూర్పు**: సురేష్ టాటా
* **ఛాయాగ్రహణం**: శరత్
* **నిర్మాత**: ఎంఆర్‌వి ప్రసాద్
* **చిత్రానువాదం - దర్శకుడు**: కోడి రామకృష్ణ
* **బ్యానర్**: పిబిఆర్ ఆర్ట్ ప్రొడక్షన్స్
* **విడుదల తేదీ**: 1989 అక్టోబరు 13

## పాటలు

## మూలాలు


వర్గం:అల్లు రామలింగయ్య నటించిన సినిమాలు
వర్గం:రావు గోపాలరావు నటించిన సినిమాలు
బెర్లిన్

**బెర్లిన్** జర్మనీ దేశ రాజధాని నగరం, ఆ దేశము లోని అతిపెద్ద నగరం. ఈ నగరం 1990 కు మునుపు తూర్పు, పశ్చిమ బెర్లిన్ అను రెండు భాగములగా విభజితమై ఉండేవి. బెర్లిన్ లోని ఈ రెండు భాగములను బెర్లిన్ గోడ విభజించుచుండెను. ప్రచ్ఛన్న యుద్ధానంతరము,బెర్లిన్ గోడ కూల్చివేయడం వలన, ఈ నగరం తిరిగి ఒక నగరం ఆయెను. బెర్లిన్ నగర జనాభా సుమారు 35 లక్షలు.

## ఇవి కూడ చూడండి
ఎర్నెస్ట్ ట్రోల్ట్ష్

## మూలాలు

thumb|left|200px

వర్గం:జర్మనీ
వర్గం:జర్మనీ నగరాలు
వర్గం:నగరాలు
వర్గం:రాజధానులు
రాముడు భీముడు (1988 సినిమా)

**రాముడు భీముడు** 1988లో విడుదలైన సినిమా. సత్యం సినీ ఎంటర్‌ప్రైజెస్ పతాకంపై, కె. మురళీ మోహన రావు దర్శకత్వంలో సిహెచ్‌వివి సత్యనారాయణ ఈ సినిమా నిర్మించాడు. నందమూరి బాలకృష్ణ, రాధ, సుహాసిని ప్రధాన పాత్రల్లో నటించగా, చక్రవర్తి సంగీతం సమకూర్చాడు.

## తారాగణం

*నందమూరి బాలకృష్ణ ద్విపాత్ర
*రాధ 
*సుహాసినీ మణిరత్నం 
*రావు గోపాలరావు 
*కైకాల సత్యనారాయణ 
*కొంగర జగ్గయ్య 
*బేతా సుధాకర్ 
*సాక్షి రంగారావు 
*రావి కొండలరావు
*వంకాయల సత్యనారాయణ
*అన్నపూర్ణ 
*శ్రీవిద్య 
*మాలాశ్రీ 
*నిర్మలమ్మ 

## సాంకేతిక సిబ్బంది

* **కళ**: శ్రీనివాస రాజు
* **నృత్యాలు**: రఘురం, శివ-సుబ్రమణ్యం
* **పోరాటాలు**: సూపర్ సుబ్బారాయణ
* **సంభాషణలు**: పరుచూరి సోదరులు 
* **సాహిత్యం**: వేటూరి సుందరరామమూర్తి
* **నేపథ్య గానం**: ఎస్పీ బాలు, ఎస్.జానకి, పి. సుశీలా
* **సంగీతం**: చక్రవర్తి
* **కథ**: వి.సి. గుహనాథన్
* **కూర్పు**: కోటగిరి వెంకటేశ్వరరావు
* **ఛాయాగ్రహణం**: నందమూరి మోహన కృష్ణ
* **నిర్మాత**: సిహెచ్‌వివి సత్యనారాయణ
* **చిత్రానువాదం - దర్శకుడు**: కె. మురళీ మోహన రావు
* **బ్యానర్**: సత్యం సినీ ఎంటర్ప్రైజెస్
* **విడుదల తేదీ**: 1988 నవంబరు 17

## పాటలు

## మూలాలు


వర్గం:నందమూరి బాలకృష్ణ సినిమాలు
వర్గం:రావి కొండలరావు నటించిన సినిమాలు
వర్గం:సత్యనారాయణ నటించిన సినిమాలు
వర్గం:రావు గోపాలరావు నటించిన సినిమాలు
వర్గం:నిర్మలమ్మ నటించిన సినిమాలు
వర్గం:ద్విపాత్రాభినయం ఉన్న సినిమాలు
భలే దొంగ

**భలే దొంగ** 1989 లో వచ్చిన యాక్షన్ చిత్రం. ఎ. కోదండరామిరెడ్డి దర్శకత్వంలో దేవి ఫిల్మ్స్ పతాకంపై కె. దేవి వర ప్రసాద్ నిర్మించాడు. ఇందులో నందమూరి బాలకృష్ణ, విజయశాంతి ప్రధాన పాత్రల్లో నటించారు. చక్రవర్తి సంగీతం అందించాడు. ఈ చిత్రాన్ని *ఖైదీ నెం .1* పేరుతో హిందీలోకి అనువదించారు. ఈ చిత్రం బాక్సాఫీస్ వద్ద *హిట్‌గా* నమోదైంది.

## కథ
దొంగ, మారువేషాలు వెయ్యడంలో దిట్ట అయిన సురేంద్ర ( నందమూరి బాలకృష్ణ ), ఎప్పుడూ నగరాన్ని శాసిస్తూండే విధాత ( చరణ్ రాజ్ ) ను లక్ష్యంగా చేసుకుంటాడు. సమర్థవంతమైన పోలీసు అధికారిణి ఎస్పీ ఇంద్రాణి ( శారదా ) అతన్ని వెంటాడుతూ ఉంటుంది. దొంగిలించిన డబ్బుతో సురేంద్ర, ఓ మల్టీ-స్పెషాలిటీ ఆసుపత్రిని కడుతున్నాడు. ఇంద్రాణి చెల్లెలు డాక్టర్ రేఖ ( విజయశాంతి ) సురేంద్ర మంచి హృదయంతో ప్రేరణ పొంది ఆయనను ప్రేమిస్తుంది.

అనేక ప్రయత్నాల తరువాత, ఒక రోజు సురేంద్రను రేఖ పట్టుకుంటుంది. అతను ఆమెకు తన గతాన్ని వెల్లడిస్తాడు. అతని తండ్రి ( రంగనాథ్ ) నిజాయితీ గల వ్యక్తి, తన భాగస్వామి విధాతతో కలిసి ఆసుపత్రి నిర్మాణం కోసం పట్టణ ప్రజల నుండి విరాళాలు సేకరించాడు. విధాత అతన్ని డబుల్ క్రాస్ చేసి, మొత్తం డబ్బును దొంగిలించి, నేరం తన తండ్రిపై మోపి, అతడి ఆత్మహత్యకు కారణమయ్యాడు. అందుకే విధాతపై సురేంద్ర ప్రతీకారం తీర్చుకుంటున్నాడు.

సురేంద్రను ఇంద్రాణి మరోసారి అరెస్టు చేస్తుంది. అతడి క్షేమం కోసమే ఇలా చేస్తున్నానని ఆమె అతనికి చెబుతుంది. ఆమెకు విధాతతో వ్యక్తిగత పోరాటం ఉంది.అతడి అసలు పేరు విజయ్, ఆమె మాజీ ప్రేమికుడు. అతడు, ఆమె తల్లిదండ్రులను చంపాడు. ఆ తరువాత జైలు నుండి తప్పించుకున్నాడు. ఇప్పుడు సురేంద్ర, ఇంద్రాణి చేతులు కలుపుతారు. వారు విధాతపై ప్రతీకారం తీర్చుకోగలరా, సురేంద్ర ఆసుపత్రిని పూర్తి చేయగలరా అనేది మిగిలిన కథ.

## నటవర్గం

*నందమూరి బాలకృష్ణ 
*విజయశాంతి
*రావు గోపాలరావు 
*శారద 
*మోహన్ బాబు 
*చరణ్ రాజ్ 
*రంగనాథ్ 
*అన్నపూర్ణ 
*చలపతిరావు తమ్మారెడ్డి 
*బ్రహ్మానందం 
*శ్రీలక్ష్మి 
*హేమ
*పి.ఎల్. నారాయణ
*సాక్షి రంగారావు
*టెలిఫోన్ సత్యనారాయణ 

## సాంకేతిక వర్గం

* **కళ**: శ్రీనివాస రాజు
* **నృత్యాలు**: శివ సుబ్రమణ్యం, తారా
* **పోరాటాలు**: విజయన్
* **కథ - సంభాషణలు**: జి. సత్య మూర్తి
* **సాహిత్యం**: వేటూరి సుందరరామమూర్తి
* **నేపథ్య గానం**: ఎస్పీ బాలు, ఎస్.జానకి
* **సంగీతం**: చక్రవర్తి
* **కూర్పు**: కోటగిరి వెంకటేశ్వరరావు
* **ఛాయాగ్రహణం**: వి.ఎస్.ఆర్ స్వామి
* **నిర్మాత**: కె. దేవి వర ప్రసాద్
* **చిత్రానువాదం - దర్శకుడు**: ఎ. కోదండరామిరెడ్డి
* **బ్యానర్**: దేవి ఫిల్మ్స్
* **విడుదల తేదీ**: 1989 ఫిబ్రవరి 10

## పాటలు

## మూలాలు


వర్గం:నందమూరి బాలకృష్ణ సినిమాలు
వర్గం:బ్రహ్మానందం నటించిన సినిమాలు
వర్గం:రావు గోపాలరావు నటించిన సినిమాలు
నారీ నారీ నడుమ మురారి

**నారి నారి నడుమ మురారి** ఎ. కోదండరామిరెడ్డి దర్శకత్వంలో 1990 లో విడుదలైన కుటుంబ కథా చిత్రం. ఆర్థికంగా విజయవంతం అయిన చిత్రము. ఇందులో బాలకృష్ణ, శోభన, నిరోషా ప్రధాన పాత్రలు పోషించారు.

## కథ
"నక్కబొక్కలపాడు" గ్రామంలో శేషారత్నం (శారద) బాగా తలపొగరున్న ధనిక యువతి. ఆమె భర్త జానకిరామయ్య (సత్యనారాయణ) భార్య మాటకు లోబడి నడుచుకొంటుంటాడు. వారికిద్దరు ఆడపిల్లలు - శోభ (శోభన), నీరు (నిరోష). జానకిరామయ్య తల్లిగా అంజలీదేవి నటించింది. జానకిరామయ్య మేనల్లుడు వెంకటేశ్వరరావు (నందమూరి బాలకృష్ణ) ఈ సినిమా హీరో. తన కూతుళ్ళలో ఒకరిని మేనల్లుడికిచ్చి పెళ్ళి చేయాలని జానకిరామయ్య కోరిక. భర్తవైపు బంధువులంటే ఇష్టంలేని శేషారత్నం అందుకు అస్సలు ఒప్పుకోదు.

మేనమామ కోరిక ప్రకారం అతని కూతుళ్ళలో ఒకరిని ఆకర్షించాలని వెంకటేశ్వరరావు నక్కబొక్కలపాడుకు వస్తాడు. అయితే ఇద్దరూ బావను ప్రేమించడం మొదలుపెడతారు. తరువాత జరిగే పరిణామాలే ఈ సినిమా కథాంశం.
## తారాగణం
* నందమూరి బాలకృష్ణ
* నిరోషా
* శోభన
* శారద
* సత్యనారాయణ
* అల్లు రామలింగయ్య
* చిట్టిబాబు
* అనంత్
* అనంతరాజ్
* రమాప్రభ 
* తనికెళ్ల భరణి
* బాబూ మోహన్
* చిడతల అప్పారావు
* పొట్టి ప్రసాద్
* వంకాయల సత్యనారాయణ
* అంజలీ దేవి
* శ్రీలక్ష్మి
* మమత
* కల్పనారాయ్ .

## పాటలు
* ఇరువురు భామల కౌగిలిలో - బాలు, సుశీల. రచన: ఆచార్య ఆత్రేయ.
* ఏం వాన తరుముతున్నది - బాలు, సుశీల , రచన: సిరివెన్నెల సీతారామశాస్త్రి (ఇళయరాజా స్వరపరచిన పాట ఆధారంగా)
* మనసులోని మర్మమునుతెలుసుకో - బాలు, సుశీల , రచన: త్యాగరాయ కీర్తన.
* పెళ్ళంటూనే వేడెక్కిందే గాలి - బాలు, సుశీల, రచన: సిరివెన్నెల సీతారామశాస్త్రి.
* దుత్తలాగున్నావె రత్తమ్మత్తా - బాలు , రచన: వేటూరి సుందర రామమూర్తి.
* వయసు సొగసు కలిసిన వేళ - బాలు, సుశీల, రచన: సిరివెన్నెల సీతారామశాస్త్రి.

## చిత్ర విశేషాలు
* యువచిత్ర పతాకం పై నిర్మాత మురారి బాలకృష్ణ హీరో గా నిర్మించిన రెండవ చిత్రం.(తొలి చిత్రం సీతారామ కళ్యాణం). 
* నారీనారీ నడుమ మురారి చిత్రానికి వెంకటేశ్వర మహాత్యం సినిమా కొంత ఆధారంగా కనిపిస్తుంది. 
* చిత్రంలో కథానాయకుని పేరు కూడా వెంకటేశ్వర రావే కావటం గమనార్హం. చిత్రంలో ఒకపాట, ఒక సన్నివేశం లో పాత చిత్రం తాలూకూ క్లిప్పింగ్స్ కనిపిస్తాయి. 
* కె.వి. మహదేవన్ సంగీతంలో పాటలన్నీ హయిగొలిపేవే.(ఏంగాలో తరుముతున్నదీ, వయసూ సొగసూ కలిసిన వేళ, ఇరువురి భామలా కౌగిలిలో మొదలైనవి). 
* చిత్రంలోని హాస్యం (సెపరేటు ట్రాకు-చిట్టిబాబు, అనంత్, మమతలతో) సరిగా పండలేదు.
* షూటింగు, తమిళనాడులోని వేలచ్చేరి ప్రాంతంలోని చిరంజీవి గెస్ట్ హౌస్ లో జరిగింది. తమిళనాడులోని గోపిచెట్టిపాళయం వద్ద ఔట్ డౌర్ జరిగింది. 
* నక్కబొక్కలపాడు అనే పేరు, దొంగరాముడు సినిమాలో అక్కినేని ఊరు పేరు.

వర్గం:నందమూరి బాలకృష్ణ సినిమాలు
వర్గం:శోభన నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:సత్యనారాయణ నటించిన సినిమాలు
వర్గం:రమాప్రభ నటించిన సినిమాలు
నార్త్ జోన్ క్రికెట్ జట్టు

భారతదేశంలో దేశవాళీ క్రికెట్ టోర్నమెంటు దులీప్ ట్రోఫి ఆడే 5 జట్లలో ఇది ఒకటి. రంజీ ట్రోఫిలో ఆడే 6 క్రికెట్ జట్లు ఇందులో ఉన్నాయి. అవి : ఢిల్లీ, హర్యానా, హిమచల్ ప్రదేశ్, జమ్ము కాశ్మీర్, పంజాబ్, సర్వీసెస్. దులీప్ ట్రోఫిలో ఈ జట్టుకు మంచి రికార్డు ఉంది. 2007-08 ట్రోఫితో పాటు ఇప్పటి వరకు 17 సార్లు దులీప్ ట్రోఫిని గెలిచింది. పశ్చిమ జట్టు (వెస్టర్న్ జోన్ క్రికెట్ జట్టు) 16 సార్లు విజయం సాధించింది. అంతేకాకుండా 1990-91 నుంచి 1994-95 వరకు వరుసగా 5 పర్యాయాలు దులీప్ ట్రోఫిని గెల్చిన జట్టుగా నార్త్ జోన్ రికార్డు సృష్టించింది.

## 2023 జూలై నాటికి జట్టులో ఉన్న ఆటగాళ్ళు

## దులీప్ ట్రోఫిలో ఆడిన  ఆటగాళ్ళు

* కపిల్ దేవ్
* గౌతమ్ గంభీర్
* దినేష్ మొంగియా
* వీరేందర్ సెహ్వాగ్
* ఇశాంత్ శర్మ
* నవజోత్ సింగ్ సిద్ధూ
* హర్భజన్ సింగ్
* యువరాజ్ సింగ్
* లాలా అమర్‌నాథ్
* సురీందర్ అమర్‌నాథ్
* మొహిందర్ అమర్‌నాథ్
* విరాట్ కోహ్లీ
* బిషెన్ సింగ్ బేడి
* ఆకాష్ చోప్రా
విభజనకు ముందు నార్త్ జోన్ చాలా పేరొందిన పాకిస్తాన్ క్రికెటర్ల సేవలను పొందింది.

* డాక్టర్ జహంగీర్ ఖాన్
* దిలావర్ హుస్సేన్
* గుల్ మొహమ్మద్
* నాజర్ మొహమ్మద్
* ఎ హెచ్ కర్దార్
* ఫజల్ మహమూద్
* ఇంతియాజ్ అహ్మద్

## ఇతర క్రికెటర్లు

* స్వరంజిత్ సింగ్
* ఇయాన్ దేవ్ సింగ్
* విలియం ఘోష్

## మూలాలు

## బాహ్య లంకెలు
* Lists of matches played by North Zone at CricketArchive

వర్గం:భారతదేశం లోని దేశీయ క్రికెట్ జట్లు
దితి

హిందూమతంలో **దితి** అంటే రాక్షసుల తల్లి. ఈమె కశ్యప ముని ద్వారా మరుద్గణాలకూ, అసురులు లేదా దైత్యులకు తల్లి అయింది.

బ్రహ్మ మానస పుత్రులలో మరీచి ఒకరు. మరీచి భార్య కళ. మరీచి కుమారుడు కశ్యపుడు. కశ్యపుడు ఒక ప్రజాపతి.

దక్షుడు తన సంతానము అయిన **దితి**, అదితి, కద్రువ, వినత, దను, అరిష్ట, సురస, సురభి, తామ్ర, క్రోధనక, ఇడ, ఖస, ముని అనే పదముగ్గురు కుమార్తెలను కశ్యపుని కిచ్చి వివాహం చేసాడు.

కశ్యపునికీ, అదితికీ 12 మంది సంతానము కలిగారు. వారే ఆదిత్యులు. నామములు వరుసగా ఇంద్ర, మిత్ర, ధాత, భాగ, త్వష్ట, వరుణ, ఆర్యమ, వివస్వనుడు, సవిత్రుడు, పూష, అంషు అను నామములతో ప్రసిద్ధి చెందినారు.

మిత్రకు సంధ్యతో వివాహము జరిగి, వారికి కుమారునిగా శని జన్మించెను.

వివస్వనుడు/వివశ్వనునికి కుమారునిగా వైవశ్వంన్త జన్మించెను. వైవశ్వంన్త ఆ తదుపరి వైవశ్వంన్త మనువుగా భాసిల్లెను.

కశ్యపునికీ, దితికీ కలిగిన సంతానము రాక్షసులు లేదా అసురులు. వారే హిరణ్యకశిపుడు, హిరణ్యాక్షుడు.

కశ్యపునికీ, వినతకు కలిగిన సంతానము *పక్షి* గణములు. వారే అనూరుడు, గరుత్మంతుడు, సగరుడు. సగరుని భార్య సుమతి.

కశ్యపునికీ, కద్రువకు కలిగిన సంతానము *నాగ* గణములు అయిన తక్షకుడు, కర్కోటకుడు.

కశ్యపునికీ, దనుకు 100 మంది సంతానము కలిగినారు. వారే *దనువు*లు. వారిలో ఒకరు విప్రఛిత్తి. విప్రఛిత్తి కుమారుడు మయుడు.

## మూలాలు
 

వర్గం:పురాణ పాత్రలు
గార్ల ఒడ్డు

గార్లఒడ్డు, ఖమ్మం జిల్లా, ఏనుకూరు మండలానికి చెందిన గ్రామం..

గార్లఒడ్డులో లక్షీనరసింహస్వామి దేవాలయం, సూర్య సావర్ణిక మనవు ఆశ్రమము, దర్గా ఉన్నాయి. గుడికి కల్యాణమండపం ఉంది. ఖమ్మం నుండి కొత్తగూడెం వెళ్ళు పాసెంజర్ బస్సులు ఈ ఊరిలో ఆగుతాయి. తల్లాడ, ఏనుకూరు నుండి ఆటోలు బాగానే ఉంటాయి.శ్రీ లక్ష్మీ నరసింహస్వామి ఆలయం ;- నృసింహస్వామి అర్చావతారమూర్తిగా, వ్యక్త, అవ్యక్తరూపునిగా వర్ధిల్లుతున్న క్షేత్రం, గార్ల ఒడ్డు. ఒకప్పుడు దండకారణ్య ప్రాంతమైన గార్లఒడ్డులో, "మద్దిగుంట తిరుపతయ్య" అను భక్తునికి, స్వామిం తన ఉనికిని స్వప్న వృత్తాంతం ద్వారా వినిపించగా శీ తిరుపతయ్య నరసింహ స్వామీకి ఆలయం కట్టించారని కథనం. ఈ ఆలయం ఖమ్మం జిల్లలోని గిరిజన ప్రాంతంలో విలసిల్లుతోంది. [1]
## మూలాలు

## వెలుపలి లంకెలు
[1] ఈనాడు జిల్లా ఎడిషన్, 2013 అక్టోబరు 18. 10వ పేజీ.
ట్రాన్సిస్టర్

**ట్రాన్సిస్టర్** అనేది విద్యుత్ తరంగాల కంపన పరిమితిని పెంచడానికి లేదా విద్యుత్ ప్రసారాన్ని నియంత్రించడానికి వాడే ఒక అర్ధవాహక పరికరం. ఇది డయోడ్ వలె సిలికాన్ వంటి అర్ధవాహకానికి ఒక క్రమమైన పద్ధతిలో మలినాలను చేర్చడం వల్ల ఏర్పడుతుంది. బయటి సర్క్యూట్లకు కలపడానికి వీలుగా దీనికి మూడు టర్మినళ్ళు ఉంటాయి. దీన్ని 1948లో న్యూజెర్సీ లోని బెల్ పరిశోధనా సంస్థకు సంబంధించిన విలియం షాక్లీ, జాన్ బార్డీన్, వాల్టర్ బ్రాట్టైన్ అనే ముగ్గురు శాస్త్రవేత్తలు కనుగొన్నారు. ఈ పరిశోధన కారణంగా వీరు ముగ్గురికీ 1956లో భౌతిక శాస్త్రంలో నోబెల్ బహుమతి లభించింది. ప్రస్తుతం మనకు అందుబాటులో ఉన్న దాదాపు అన్ని ఎలక్ట్రానిక్ ఉపకరణాల తయారీలో వీటిని ఏదో రకంగా వాడుతున్నారు. సూక్ష్మ రూపంలో ఉన్న ట్రాన్సిస్టర్లు కంప్యూటర్ తయారీలో చాలా ముఖ్యమైన భాగాలు. వీటిని సిలికాన్ లేదా జర్మేనియం లాంటి అర్ధ వాహకాలనుపయోగించి తయారు చేస్తారు. రోదసీ సాంకేతిక శాస్త్రంలో చాలా తేలికగా ఉండే పరికరాల్లోనూ వీటిని విస్తారంగా వాడతారు. ట్రాన్సిస్టర్ కనుగొనక ముందు రేడియోల్లో, టెలివిజన్లలో వీటికన్న పరిమాణంలో సుమారు 10 రెట్లు పెద్దవైన వాల్వు (వాక్యూం ట్యూబు) లను వాడుతుండే వారు. వాల్వుల స్థానంలో వీటి వాడకం వలన ఇలాంటి విద్యుత్ పరికరాల క్ పరిమాణం గణనీయంగా తగ్గిపోయింది.  

ఇవి రెండు రకాలు పి-ఎన్-పి, ఎన్-పి-ఎన్.

## చరిత్ర
థర్మియోనిక్ ట్రయోడ్, 1907 లో కనుగొన్న ఒక వాక్యూమ్ ట్యూబ్, విస్తరించిన రేడియో సాంకేతికత, సుదూర టెలిఫోనీని ఎనేబుల్ చేసింది. అయితే  fragile అనె ఒక పెద్ద పరిమాణంలో విద్యుత్ను వినియోగిస్తున్న ఒక పెళుసైన పరికరం. 1909 లో భౌతిక శాస్త్రవేత్త విలియం ఎక్సెల్స్ క్రిస్టల్ డయోడ్ ఓసిలేటర్ ను కనుగొన్నాడు. జర్మన్ భౌతికశాస్త్రవేత్త జూలియస్ ఎడ్గార్ లిలీన్ఫెల్డ్ 1925 లో కెనడాలో ఒక క్షేత్ర-ప్రభావ ట్రాన్సిస్టర్ (FET) కొరకు ఒక పేటెంట్ ను దాఖలు చేశారు,  fragile కి ఘన-స్థితి ప్రత్యామ్నాయంగా ఇది ఉద్దేశించబడింది. లిమిఎన్ఫెల్డ్ సంయుక్త రాష్ట్రాలలో 1926, 1928 లో ఒకే విధమైన పేటెంట్లను దాఖలు చేసారు. అయితే, లిలీన్ఫెల్డ్ తన పరికరాల గురించి ఏవైనా పరిశోధన కథనాలను ప్రచురించలేదు లేదా అతని పేటెంట్లు పని ప్రోటోప్ యొక్క ఏవైనా నిర్దిష్ట ఉదాహరణలు ఉదహరించలేదు. అధిక-నాణ్యత సెమీకండక్టర్ పదార్థాల ఉత్పత్తి ఇప్పటికీ దశాబ్దాలుగా ఉండినందువల్ల, ఒక పరికరాన్ని నిర్మించినప్పటికీ, లిలియన్ఫెల్డ్ యొక్క ఘన-స్థాయి యాంప్లిఫైయర్ ఆలోచనలు 1920, 1930 లలో ఆచరణాత్మక ఉపయోగంను కలిగి ఉండవు. 1934 లో, జర్మనీ ఆవిష్కర్త ఒస్కర్ హేల్ ఐరోపాలో ఇదే పరికరాన్ని పేటెంట్ చేశారు
* 1947 నవంబరు 17 నుండి, డిసెంబరు 23, 1947 వరకు అమెరికా సంయుక్త రాష్ట్రాల న్యూజెర్సీలోని ముర్రే హిల్లోని AT & T యొక్క బెల్ ల్యాబ్స్లో జాన్ బార్డిన్, వాల్టర్ బ్రటైన్ ప్రయోగాలు చేశారు, రెండు బంగారు పాయింట్ల సంబంధాలు జెర్మేనియం యొక్క క్రిస్టల్కు వర్తింపజేసినప్పుడు ఇన్పుట్ కన్నా ఎక్కువ అవుట్పుట్ శక్తితో సిగ్నల్ ఉత్పత్తి చేయబడింది.  సాలిడ్ స్టేట్ ఫిజిక్స్ గ్రూప్ నాయకుడు విలియం షాక్లే ఈ సామర్థ్యాన్ని చూశాడు, కొద్ది నెలల కాలంలో సెమీకండక్టర్ల పరిజ్ఞానాన్ని బాగా విస్తరించడానికి పని చేసారు. ట్రాన్స్ ట్రాన్సిస్టర్ అనే పదాన్ని జాన్ ఆర్ పియర్స్ ట్రాన్స్రైసిస్టన్స్ అనే పదము యొక్క సంకోచంగా ఉపయోగించాడు. లిల్లియన్ హోడెసన్, విక్కి డేట్చ్ ప్రకారం, జాన్ బార్డిన్ యొక్క జీవితచరిత్ర రచయితలు, షాక్లే బెల్ లాబ్స్ యొక్క మొదటి ట్రాన్సిస్టర్కు పేటెంట్ ప్రభావం మీద ఆధారపడి అతను ఆవిష్కర్తగా ఉండాలి.

## మూలాలు

వర్గం:ఎలక్ట్రానిక్స్
సౌత్ జోన్ క్రికెట్ జట్టు

భారతదేశంలో దేశవాళీ క్రికెట్ టోర్నమెంటు దులీప్ ట్రోఫి ఆడే 5 జట్లలో ఒకటి. 

రంజీ ట్రోఫిలో ఆడే 6 క్రికెట్ జట్లు ఇందులో ఉన్నాయి. అవి : హైదరాబాద్, గోవా, ఆంధ్రప్రదేశ్, కర్ణాటక, కేరళ, తముళనాడు.దులీప్ ట్రోఫిలో సౌత్ జోన్ మూడవ బలవంతమైన జట్టుగా రూపొందింది. నార్త్ జోన్ 17 సార్లు ట్రోఫిని గెల్చి ప్రథమ స్థానంలో ఉండగా, సౌత్ జోన్ 11 సార్లు గెలిచి మూడవ స్థానంలో ఉంది.

## జట్టులోని ఆటగాళ్ళు

## సౌత్ జోన్ తరఫున ఆడిన అంతర్జాతీయ ఆటగాళ్ళు

* రోజర్ బెన్నీ
* ఎస్. వెంకటరాఘవన్
* సయ్యద్ అబిద్ అలీ
* మన్సూర్ అలీ ఖాన్ పటౌడి
* సయ్యద్ కిర్మాణీ
* బ్రిజేష్ పటేల్
* మ. ఎల్. జైసింహ
* అబ్బాస్ అలీ బేగ్
* మొహమ్మద్ అజహరుద్దీన్
* లక్ష్మీపతి బాలాజీ
* రాహుల్ ద్రవిడ్
* దినేష్ కార్తీక్
* అనిల్ కుంబ్లే
* వి. వి. ఎస్. లక్ష్మణ్
* శ్రీశాంత్
* జవగల్ శ్రీనాథ్
* వెంకటేష్ ప్రసాద్
* ప్రగ్యాన్ ఓజా
* భగవత్ చంద్రశేఖర్
* ఎరపల్లి ప్రసన్న
* క్రిస్ శ్రీకాంత్
* గుండప్ప విశ్వనాథ్
* సునీల్ జోషి
* మురళీ విజయ్
* విజయ్ భరద్వాజ్
* రవిచంద్రన్ అశ్విన్
* రాబిన్ ఉత్తప్ప
* కరుణ్ నాయర్
* మనీష్ పాండే
* స్టువర్ట్ బిన్నీ
* వినయ్ కుమార్
* అభినవ్ ముకుంద్
* అభిమన్యు మిథున్
* శ్రీనాథ్ అరవింద్
* విజయ్ శంకర్
* కె.ఎల్. రాహుల్
* కామరాజ్ కేసరి
* చంద్రశేఖర్ గణపతి
* బాబా అపరాజిత్
* ఎల్.టి. ఆదిశేష్
* లింగనాథ్ సుబ్బు

## మూలాలు

వర్గం:భారతదేశం లోని దేశీయ క్రికెట్ జట్లు
మౌలానా హస్రత్ మోహాని

**మౌలానా హస్రత్ మోహాని** (ఉర్దూ: **مولانا حسرت موہانی**) (జననం 1875 - మరణం 1951) ఒక శృంగారరసభరిత కవి. ఇతను ఉర్దూ భాషాకవి, జర్నలిస్టు, రాజకీయవేత్త, పార్లమెంటు సభ్యుడు, నిర్భయ స్వాతంత్ర్యసమరయోధుడు. ఇతని అసలు పేరు సయ్యద్ ఫజలుల్ హసన్. ఉత్తర ప్రదేశ్, ఉన్నావ్ జిల్లాలోని 'మోహాన్' పట్టణంలో 1875లో జన్మించాడు.

ఇతడు ఒక చురుకైన విద్యార్థి, అన్ని పరీక్షలలో రాష్ట్రస్థాయిలో ఉన్నతుడు. తరువాత అలీఘర్ లో చదివాడు. ఇతడు మౌలానా ముహమ్మద్ అలీ జౌహర్, షౌకత్ అలీ జౌహర్ ల మిత్రుడు. ఇతని రచనలు 'కులియాత్-ఎ-హస్రత్ మోహాని', 'షర్హ్-ఎ-కలామ్-ఎ-గాలిబ్', 'నుకాత్-ఎ-సుఖన్', 'ముషాహిదాత్-ఎ-జిందాన్' మొదలగునవి. గజల్ గాయకుడు గులాం అలి పాడిన 'చుప్ కే చుప్ కే రాత్ దిన్ ఆఁసూ బహానా యాద్ హై' ఇతని రచనే.

ఇతడు ప్రముఖ స్వాతంత్ర్య సమరయోధుడు, బ్రిటిష్ వారికి ఎదురుగా నిర్భయంగా పోరాడిన వీరుడు. ఆజాదియె-కామిల్ (సంపూర్ణ స్వరాజ్యం) కావాలంటూ 1921 లో డిమాండ్ చేసిన మొదటివ్యక్తి. ఆల్ ఇండియా ముస్లిం లీగ్ ను అధ్యక్షత వహించాడు. కమ్యూనిజంపట్ల అభిమానమున్నవాడునూ. ఎన్నోసార్లు జైలుకు వెళ్ళాడు. ఇతని స్ఫురద్రూపాన్ని చూచి ఇతన్ని భారతరాజ్యాంగనిర్మాణ కమిటీ సభ్యుడిగా నియమించారు. ఈకమిటీ సిఫారసులను చూసి నొచ్చుకొని నచ్చక సంతకం చేయలేదు. ఇతని సమకాలీన ఉర్దూ కవులు జోష్ మలీహాబాది, నాసిర్ కాజ్మి, జిగర్ మొరాదాబాది, అస్గర్ గోండవి.‘ఇంక్విలాబ్‌ జిందాబాద్‌’ నినాద సృష్టికర్త.ఈ నినాదం ‘హిందుస్థాన్‌ సోషలిస్ట్‌ రిపబ్లిక్‌ అసోసియేషన్‌’ అధికార నినాదంగా మారింది.

ఇతను మే 13, 1951, లక్నోలో మరణించాడు.

మౌలానా నుస్రత్ మోహానీచే, మౌలానా హస్రత్ మోహానీ మెమోరియల్ 1951లో స్థాపింపబడింది. పాకిస్తాన్ లోని కరాచీ నగరంలో ఇతని గౌరవార్థం ఒక మెమోరియల్ హాల్ కు, గ్రంథాలయాన్ని, కోరంగిటౌన్ లోని ఒక కాలనీకి, ఇతని పేరు పెట్టారు.

## ఇవీ చూడండి
*చుప్కే చుప్కే రాత్ దిన్ (గజల్)

## బయటి లింకులు
* Urdu Poetry of Hasrat Mohani
*Hasrat Mohani - Selected ghazals in Urdu Nastalique- Selected poems of Hasrat Mohani in Urdu Nastalique.
* Maulana Hasrat Mohani

వర్గం:ఉత్తర ప్రదేశ్ వ్యక్తులు
వర్గం:భారత స్వాతంత్ర్య సమర యోధులు
వర్గం:ఉర్దూ సాహితీకారులు
వర్గం:ఉర్దూ కవులు
వర్గం:కమ్యూనిస్టు నాయకులు
వర్గం:భారతరాజ్యాంగకమిటీ సభ్యులు
వర్గం:ముస్లిం స్వాతంత్ర్య సమరయోధులు
వర్గం:ముస్లిం పండితులు
వర్గం:ముస్లిం ప్రముఖులు
వర్గం:1875 జననాలు
వర్గం:1951 మరణాలు
ఇస్లామీయ ఐదు కలిమాలు

**ఇస్లామీయ ఐదు కలిమాలు** (లేదా "ఐదు కలిమాలు") కలిమా అనగా వాక్కు. ఇస్లాంలో కలిమా అనగా *విశ్వాసపు వాక్కు* ప్రపంచమంతటా గల ముస్లింలందరూ ఏకీభవిస్తూ కలిగివున్న ఈమాన్, అఖీదాహ్. ఇస్లాం ధర్మాన్ని ఆచరించడానికి కావలసిన ప్రథమ విశ్వాసం ఈ కలిమ. క్రింద ఇవ్వబడిన ఐదు కలిమాలలో మొదటి కలిమా షహాద, ఖురాన్ లోనూ హదీసుల లోనూ కనిపిస్తుంది. మిగతా నాలుగు కలిమాలు 'మొదటి కలిమా' ను పటిష్థం చేయుటకు ధార్మిక ఉలేమాలచే నిర్దేశింప బడినవి.

ఐదు కలిమాలు.

## మొదటి కలిమా

దీనిని స్వచ్ఛతా వాక్కు లేదా ***కలిమ-ఎ-తయ్యబా*** అంటారు.
*అరబ్బీ లిపిలో :
   
* తెలుగు లిప్యాంతరీకరణ 
   *లాఇలాహ ఇల్లల్లాహు, ముహమ్మదు ర్రసూలుల్లాహ్*
* తెలుగార్థం 
    అల్లాహ్ తప్ప వేరే దైవం లేడు , ముహమ్మద్ (సల్లల్లాహు అలైహి వసల్లం) అల్లాహ్ యొక్క ప్రవక్త

## రెండవ కలిమా
దీనిని సాక్షివాక్కు లేదా***కలిమా-ఎ-షహాదత్*** అంటారు.
*అరబ్బీ లిపిలో :
:*
* తెలుగు లిప్యాంతరీకరణ :
:**అష్ హదు అల్-లా ఇలాహ ఇల్లల్లాహు, వహదహు లా షరీక లహు, వ అష్ హదు అన్న ముహమ్మదన్ అబ్దుహూ వ రసూలుహూ*
* తెలుగుగార్థం :
:* నేను సాక్షీకరిస్తున్నారు, ఎవ్వరూ అర్హులు కారు ఆరాధనకు అల్లాహ్ తప్పితే, అతడు ఏకేశ్వరుడు, భాగస్వామిలేనివాడు, , నేను సాక్షీకరిస్తున్నాను ముహమ్మద్ అల్లాహ్ యొక్క సేవకుడూ , ప్రవక్తయని.

## మూడవ కలిమ
దీనిని కీర్తి వాక్కు లేదా ***కలిమ-ఎ-తమ్ జీద్***
* అరబ్బీ లిపిలో :
:*
* తెలుగు లిప్యాంతరీకరణ :
:**సుబహానల్లాహి, వల్ హందు లిల్లాహి, వ ల ఇలాహ ఇల్లల్లాహు, వ అల్లాహు అక్బర్, వలా హౌలా వలా ఖువ్వతా ఇల్లా బిల్లాహిల్-అలియ్యిల్ అజీమ్*
* తెలుగార్థం :
: *కీర్తనలూ అల్లాహ్ కే శ్లాఘనలూ అల్లాహ్ కే, అల్లాహ్ తప్పితే ఎవ్వరూ ఆరాధించుటకు అర్హులుకారు, పూజకు అర్హుడు అల్లాహ్ మాత్రమే, అల్లాహ్ పరమ శక్తిమంతుడు. ఏబలమూ, ఏశక్తీ అల్లాహ్ ను మించింది లేదు, అతడే బలశాలి అతడే ఘనశాలి.

## నాలుగవ కలిమా
దీనిని ఏకేశ్వరవాక్కు తౌహీద్ లేదా ***కలిమ-ఎ-తౌహీద్*** అంటారు.
*అరబ్బీ లిపిలో :
:*
* తెలుగు లిప్యాంతరీకరణ :
:**లా ఇలాహ ఇల్లల్లాహు వహదహు లా షరీక లహు లహుల్ ముల్కు వ లహుల్ హమ్ దు, యుహ్ యి, వ యుమీతు వహువ హయ్యుల్లా యమూతు అబదన్ ,అబద జుల్ జలాలి వల్ ఇక్రామ్, బియదిల్-ఖైర్, వహువ అలా కుల్లి షయ్యిన్ ఖదీర్.*
* తెలుగార్థం :
:* అల్లాహ్ తప్పితే వేరొకరు ఆరాధించుటకు అర్హులుగారు. అతనొక్కడే. అతనికి భాగస్వామి ఎవ్వరూ లేరు. సామ్రాజ్యం అతడికే, స్తోత్తములు అతనికే. అతడే జీవనాన్ని మృత్యువునూ నొసంగువాడు. అతడు సజీవి. అతడు చిరంజీవి. అతడే గౌరవాలూ ఔన్నత్యాలూ గల్గినవాడు. మంచి అతడిచేతుల్లోనేవుంది. అతడే మంచి. అతడే సకల శక్తిమంతుడూ.

## ఐదవ కలిమా
దీనిని అవిశ్వాస నిరాకరణా వాక్కు లేదా ***కలిమ-ఎ-రద్ద్-ఎ-కుఫ్ర్*** అంటారు.
*అరబ్బీ లిపిలో :
:*
* తెలుగు లిప్యాంతరీకరణ :
:** అల్లాహుమ్మ ఇన్ని ఔజుబిక మిన్ అన్ ఉష్ రిక, బికా షయ్ అన్,వ్వ అనా ఆలము బిహీ వస్తఘఫిరుక లిమా లా ఆలము బిహీ తుబ్ తు అన్ హు వ తబర్రాతు మినల్-కుఫ్రి వష్ షిర్కి వల్ కిజ్ బి, వల్-ఘీబతి వల్-బిద్అతి వన్ నమీమాతి వల్ ఫవాహిషి వల్ బుహ్ తాన వల్ మఆసి కుల్లిహా వ అస్ లమ్ తు వ అఖూలు లా ఇలాహ ఇల్లల్లాహు ముహమ్మదుర్-రసూలుల్-లాహ్.*
* తెలుగార్థం :
:* " ఓ అల్లా! నీ శరణుజొచ్చుచున్నాను, నేను స్పృహతో ఉన్నంతవరకూ నీతో ఎవరినీ భాగస్వామిని చేయకూడదని. నాకు తెలియనివాటికి నేను క్షమకోరుచున్నాను. నా అజ్ఞానానికి పశ్చాత్తాపపడుతున్నాను, అవిశ్వాస దాస్యసృంఖనాలనుండి విముక్తి పొందగోరుతున్నాను, నీ భాగస్వామిని ఎవర్నీచేయక, , అన్ని పాపములనుండి. నేను నీ ఇక్షకర్పిస్తున్నాను. నేను విశ్వసిస్తున్నాను ,: నీవు తప్ప పూజార్హుడు ఎవ్వరూ లేరని, ముహమ్మదు (శాంతికలుగునుగాక) నీ ప్రవక్తయని.

వర్గం:ఇస్లామీయ ఐదు కలిమాలు
వర్గం:అఖీదాహ్
వెస్ట్ జోన్ క్రికెట్ జట్టు

భారతదేశంలో దేశవాళీ క్రికెట్ టోర్నమెంటు దులీప్ ట్రోఫి ఆడే 5 జట్లలో ఇది ఒకటి. రంజీ ట్రోఫిలో ఆడే క్రికెట్ జట్లు ఇందులో ఉన్నాయి. అవి : వదోదర, మహారాష్ట్ర, గుజరాత్, సౌరాష్ట్ర, ముంబాయిలు. దులీప్ ట్రోఫీలో నార్త్ జోన్ తర్వాత రెండో బలమైన జట్టుగా ఉంది. ఈ జట్టు దులీప్ ట్రోఫీని ఇప్పటి వరకు 16 సార్లు గెలిచింది. ప్రథమస్థానంలో ఉన్న నార్త్ జోన్ 17 సార్లు గెలిచింది. 1961-62 నుంచి 1964-65 వరకు నాలుగు పర్యాయాలు వరుసగా దులీప్ ట్రోఫి గెలిచింది. చివరిసారిగా రెండేళ్ళ క్రికెతం 2005-06లో దులీప్ ట్రోఫిలో విజయం సాధించింది.

## 2023 నాటి జట్టులో ఆటగాళ్ళు
2023 జూలై నాటికి జట్టులో కింది ఆటగాళ్ళు ఉన్నారు

## వెస్ట్ జోన్ తరఫున ఆడిన ప్రముఖ ఆటగాళ్ళు
* అజిత్ అగార్కర్
* సునీల్ గవాస్కర్
* వినోద్ కాంబ్లి
* నయన్ మోంగియా
* సచిన్ టెండుల్కర్
* రాకేష్ టాండన్

## ఇతర క్రికెటర్లు

* సత్యజిత్ పరాబ్
* తుషార్ అరోతే
* మిలాప్ మేవాడా
* టోనీ ఫెర్నాండెజ్
* జాయ్ జింటో
* సుధాకర్ అధికారి
* హికెన్ షా

## మూలాలు

వర్గం:భారతదేశం లోని దేశీయ క్రికెట్ జట్లు
అఖీదాహ్

**అఖీదాహ్** (కొన్నిసార్లు : అఖీదా, అఖీదత్ అని కూడా పలుకుతారు) (అరబ్బీ : عقيدة) ఇస్లామీయ ధార్మిక విశ్వాస పద్ధతిని **అఖీదాహ్** అంటారు. ఇస్లామీయ ధార్మిక విశ్వాసాన్నిగల్గిన సముదాయాన్నిగూడా *అఖీదాహ్* అంటారు.

## పరిచయము
ప్రపంచంలోని అన్ని ముస్లిం సముదాయాలూ ఈ అఖీదాను గలిగివున్నాయి. అందరూ ఏకగ్రీవంగా ఖురాన్ సూచించిన విశ్వాసమార్గాన్ని తు.చ. తప్పకుండా శిరసా ఆమోదించే విషయమిది. 
షియా, సున్నీలు పరస్పరం విరుద్ధంగా కనబడుతారు. కానీ "ఈమాన్", "అఖీదా" విషయంలో ఏలాంటి పొరపొచ్ఛాలు లేకుండా ఆమోదిస్తారు. 
ఉదాహరణకు అల్లాహ్, మలాయికాల స్థితిపై భేదాభిప్రాయాలు ఉండవచ్చుగాని, అల్లాహ్, మలాయికాల ఉనికిపై ఏలాంటి సందేహాలు ఉండవు.

### ఆరు విశ్వాసాంగాలు
సహీ ముస్లిం, సహీ బుఖారి హదీసుల ప్రకారము మహమ్మదు ప్రవక్త ప్రవచించారు *"ఈమాన్ అనునది ఈ విషయాలపై స్థిరమైన అఖీదాహ్ ను కలిగివుండడమే, విశ్వాసం [[అల్లాహ్]] పై, అతడి [[మలాయిక]] (దూతలపై), అతడిచే [[అవతరింపబడ్డ గ్రంధాలు]] పై ([[ఖురాన్]], జబూర్, తౌరాత్, ఇంజీల్ , ఇతర సహీఫాలు), అతడి [[ప్రవక్తలు|ప్రవక్తలపై]], [[యౌమ్-అల్-ఖియామ|ఖయామత్]] పై , అల్లాహ్ చే వ్రాయబడ్డ [[ఖదర్|తఖ్దీర్]] (విధి) మంచిదైననూ, గాకున్ననూ."*

## ఆరు విశ్వాసాంగాలు
# అల్లాహ్ పై విశ్వాసం. అల్లాహ్ ఒక్కడే పూజింపబడుటకు సరియైనవాడు. (*[[తౌహీద్]]*).
# ప్రవక్తలపై విశ్వాసం. అల్లాహ్ చే పంపబడ్డ అందరు ప్రవక్తలపై విశ్వాసం.
# మలాయిక పై విశ్వాసం. అల్లాహ్ దూతలపై విశ్వాసం.
# అవతరింపబడ్డ గ్రంధాలపై విశ్వాసం. అల్లాహ్ చే అవతరింపజేయబడిన గ్రంధాలపై విశ్వాసం. (ఖురాన్ తో సహా) 
# యౌమ్-అల్-ఖియామ పై విశ్వాసం. ఖయామత్ పై విశ్వాసం. మరణం తరువాత జీవితంపై విశ్వాసం.
# తఖ్దీర్ పై విశ్వాసం. మంచిదైననూ గాకున్ననూ విధిపై విశ్వాసం.

సున్నీ, షియా ల అఖీదాహ్ ఈమాన్ పై, ఈమాన్ సదరు విశ్వాసాంగాలపై ఆధారపడియున్నది.

## ఇవీ చూడండి
* ఇస్లామీయ ఐదు కలిమాలు
* తౌహీద్
* ఈమాన్

## మూలాలు

* Meaning of "Akida" (Map and guide to Tanzania)
* Six Articles of Islamic Faith A description of the Six Articles of Islamic faith.
* Exhaustive Books & Articles on Aqeedah

## యితర లింకులు

వర్గం:ఇస్లాం
వర్గం:అఖీదాహ్
వర్గం:విశ్వాసాలు
సెంట్రల్ జోన్ క్రికెట్ జట్టు

భారతదేశంలో దేశవాళీ క్రికెట్ టోర్నమెంటు దులీప్ ట్రోఫి ఆడే 5 జట్లలో ఇది ఒకటి. రంజీ ట్రోఫిలో ఆడే 5 క్రికెట్ జట్లు ఇందులో ఉన్నాయి. అవి : మధ్య ప్రదేశ్, రైల్వేస్, రాజస్థాన్, బీహార్, విదర్భలు. సెంట్రల్ జోన్ ఇంతవరకు 5 సార్లు దులీప్ ట్రోఫిని గెలిచి నాల్గవ స్థానంలో ఉంది. దులీప్ ట్రోఫిని అత్యధికంగా నార్త్ జోన్ 17 సార్లు సాధించి ప్రథమ స్థానంలో ఉంది.

## జట్టులో ప్రస్తుత ఆటగాళ్ళు

## సెంట్రల్ జోన్ తరఫున ఆడిన ప్రముఖ ఆటగాళ్ళు
[thumb|257x257px|సెంట్రల్ జోన్ తరఫున ఆడిన ప్రముఖ ఆటగాళ్ళలో [సురేష్ రైనా ఒకడు]]
* సురేష్ రైనా
*ప్రవీణ్ అమ్రే
* మురళీ కార్తీక్
* మొహమ్మద్ కైఫ్
* అమేయ్ ఖురాసియా
* ఆర్.పి. సింగ్
* ప్రవీణ్ కుమార్
* పియూష్ చావ్లా
* ఉమేష్ యాదవ్
* నమన్ ఓజా
* భువనేశ్వర్ కుమార్
* ఈశ్వర్ పాండే
* పంకజ్ సింగ్
* కామరాజ్ కేసరి
* వేద్రాజ్ చౌహాన్
* మహేష్ రావత్
* శ్రీకాంత్ వాఘ్
* కిషన్ రుంగ్తా
* అంకిత్ శర్మ
* తన్మయ్ శ్రీవాస్తవ
* హర్వీందర్ సింగ్
* యెరె గౌడ్
* శలభ్ శ్రీవాస్తవ
* అమిత్ పౌనికర్
* రోహిత్ ఝలానీ
* విజయ్ తెలంగ్
* దిశాంత్ యాగ్నిక్
* పర్వీందర్ సింగ్
* ఇంతియాజ్ అహ్మద్
* ప్రదీప్ సుందరం
* కైలాష్ గట్టని
* రాహుల్ సప్రూ
* అనిల్ దేశ్‌పాండే
* ఒబైద్ కమల్
* సునీల్ లాహోర్
* అరుణ్ ఒగిరాల్
* సలావుద్దీన్ సకిల్
* రాకేష్ టాండన్
* నరేష్ చూరి
* ఉదిత్ బిర్లా
* ఆనంద్ రాజన్
* నరేంద్ర మీనన్
* అశోక్ మేనరియా
* సురేష్ శాస్త్రి
* సూర్యవీర్ సింగ్
* రాజిందర్ హన్స్
* దేవేంద్ర బుందేలా
* రిజ్వాన్ షంషాద్
* జ్యోతి యాదవ్
* శలభ్ శ్రీవాస్తవ
* ఆశిష్ జైదీ
* హార్దిత్ మాలిక్
* జోగిందర్ సింగ్ బైద్వాన్
* రెజినాల్డ్ హాప్కిన్స్
* ఎడ్వర్డ్ స్టీఫెన్‌సన్
* కెన్నెత్ హార్పర్
* యెరె గౌడ్
* అక్షయ్ వఖరే

## మూలాలు

## వెలుపలి లంకెలు

వర్గం:భారతదేశం లోని దేశీయ క్రికెట్ జట్లు
ఇస్లాం ఐదు మూలస్తంభాలు

**ఇస్లాం మతం యొక్క ఐదు మూలస్తంభాలు** ఇస్లాంలో పాటించాఅల్సిన కొన్ని ప్రాథమిక చర్యలు. విశ్వాసులు వీటిని తప్పనిసరి అని భావిస్తారు. ముస్లిం జీవితానికి పునాది. గాబ్రియేల్ హదీసులో వీటి సారాంశాం ఉంది. ఈ కర్మల విధానం, పద్ధతుల పట్ల సున్నీ, షియాల్లో ఏకాభిప్రాఅయం ఉంది. కానీ షియాలు వాటిని ఇదే పేరుతో పిలవరు. ముస్లిం జీవితం, ప్రార్థన, పేదవారి పట్ల సానుభూతి, స్వీయ శుద్ధీకరణ, తీర్థయాత్ర,  వంటి వాటిని ఇవి వివరిస్తాయి.

ముస్లింలు తప్పనిసరిగా చెయ్యాల్సిన కర్మలను ఐదు స్తంభాలు అంటారు. కొన్ని తేడాలు ఉన్నప్పటికీ, ప్రపంచవ్యాప్తంగా ఉన్న ముస్లింలు వాటిని ఆచరిస్తారు. ముహమ్మద్ గడిపినట్లుగా జీవితాన్ని గడపాలని కోరుకునే వ్యక్తులకు ఇవి తప్పనిసరి. ఇతర మతాల మాదిరిగా, ఇస్లాంలో కూడా కొన్ని ప్రామాణిక పద్ధతులున్నాయి. అయితే, తమను ముస్లింలుగా భావించే వ్యక్తులందరూ తప్పనిసరిగా వాటిని పాటించి తీరాలని దీని అర్థం కాదు. వ్యక్తి విశ్వాసాన్ని బట్టి ఆ వ్యక్తి పాటించే విధానం మారవచ్చు. "దేవునికి సమర్పణ" అనే ఇస్లాం యొక్క మతపరమైన అభ్యాసం ఐదు స్తంభాలు అని పిలువబడే ప్రాథమిక అంశాలపై ఆధారపడి ఉంటుంది. ఐదు స్తంభాలలో ప్రతి ఒక్కటి ఖురాన్లో వివిధ అధ్యాయాలలో (సూరా) సూచించబడింది. ఈ కట్టుబాట్లను సంబంధించిన మరిన్ని మెళుకువలు హదీసుల్లో ఉంటాయి.

## మూలస్థంభాలు
*షహాద (విశ్వాసం): *لا إله إلا الله محمد رسول الله: " లా ఇలాహ ఇల్లల్లాహ్ ముహమ్మదన్ రసూల్ అల్లాహ్. కలిమయె షహాద: అష్ హదు అన్ లాఇలాహ ఇల్లల్లాహ్, వ అష్ హదు అన్ న ముహమ్మదన్ రసూల్ అల్లాహ్ " నేను సాక్షి చెబుతున్నాను, అల్లాహ్ ఒక్కడే, అతనికి ఎవ్వరూ సాటిరారు, ముహమ్మద్ అల్లాహ్ చే పంపబడ్డ ప్రవక్త " 
* సలాహ్ (నమాజ్ లేదా ప్రార్థన).
* సౌమ్ (ఉపవాసం).
* జకాత్ (దాన ధర్మం).
* హజ్ (పుణ్య యాత్ర).
ఈ ఐదు నిబంధనలు పాటించినవాడే ఒక సంపూర్ణ మహమ్మదీయుడు.

## ఇవీ చూడండి

* ఇస్లామీయ ఐదు కలిమాలు

## మూలాలు


వర్గం:ఇస్లాం
వర్గం:ఇస్లాం ఐదు మూలస్తంభాలు